hotchpotch/miracl-hf-unified huggingface dataset:
చంద్రముఖి బసు
చంద్రముఖి బసు (1860–1944),  భారతీయ మహిళా గ్రాడ్యుయేట్లు ఇద్దరిలో ఒకరు. డెహ్రాడూన్కు చెందిన బెంగాలీ క్రైస్తవ మహిళ అయిన చంద్రముఖి అప్పటి యునైటెడ్ ప్రావిన్సెస్ ఆఫ్ ఆగ్రా అండ్ ఔధ్ లో ఉండేవారు. 1882లో కాదంబినీ గంగూలీ, చంద్రముఖి ఆర్ట్స్ విభాగంలో  బ్యాచిలర్స్ డిగ్రీలో కలకత్తా విశ్వవిద్యాలయంలో ఉత్తీర్ణులయ్యారు. 1883లో జరిగిన స్నాతకోత్సవంలో ఇద్దరూ తమ డిగ్రీలను అందుకున్నారు.
ఓ చిన్నారి డైరీ
ఓ చిన్నారి డైరీ అనేది అన్నా ఫ్రాంక్ అనే డచ్ మహిళ డైరీ పేజీల్లోంచి తీసుకొన్న కొన్ని భాగాల పుస్తక రూపం. రెండవ ప్రపంచ యుద్ధం సందర్భంలో నాజీల ద్వారా వేటాడబడుతూ, ఈమె కుటుంబం అజ్ఞాతంలో గడిపిన రెండేళ్ళ కథే ఇందుకు నేపథ్యం. 1944లో ఈమె కుటుంబాన్ని నాజీ సైన్యం లోబరుచుకుంది. అన్నా ఫ్రాంక్ అప్పటికి టైఫస్ వ్యాధితో చనిపోయారు. మీప్ గీఇస్ అనే వ్యక్తి ఈమె డైరీని కనుగొని అన్నా తండ్రి ఓటో ఫ్రాంక్ కు అందించారు. అప్పటి నుండి ఈ డైరీ అరవై కన్నా ఎక్కువ భాషలలో ప్రచురితమైంది.
తడకమళ్ళ రామచంద్రరావు
తడకమళ్ళ రామచంద్రరావు తెలంగాణ రాష్ట్రానికి చెందిన రంగస్థల నటులు, దర్శకులు.
రామచంద్రరావు అక్టోబర్ 12, 1952 న నల్గొండ జిల్లా, మిర్యాలగూడ లో జన్మించారు.
పది సంవత్సరాల వయసులో రంగస్ధలంలపై అడుగుపెట్టారు.
శ్రియా రెడ్డి
శ్రియా రెడ్డి (జననం 28 నవంబరు 1983) దక్షిణభారత నటి. ఆమె ఎక్కువగా తమిళ సినిమాల్లో నటించారు. యాంకర్, విజెగా పనిచేశారు.  శ్రియా తండ్రి మాజీ క్రికెట్ క్రీడాకారుడు భరత్ రెడ్డి. సినిమాల్లో నటి కాకముందు ఎస్.ఎస్.మ్యూజిక్ అనే చానల్లో వీడియో జాకీగా పనిచేసేవారు శ్రియా. 2002లో సమురాయ్ అనే తమిళ సినిమాతో తెరంగేట్రం చేశారు   ఆమె. ఆ తరువాత తమిళ్, తెలుగు, మలయాళం భాషల్లో అన్నీ కలిపి  డజనుకు పైగా సినిమాల్లో నటించారు. ఆమె నటించిన బ్లాక్, తిమిరు,  కాంచీవరం వంటి సినిమాల్లోని ఆమె నటన ప్రసిద్ధి చెందటమే కాక, విమర్శకుల ప్రశంసలు కూడా లభించాయి.
2003లో అప్పుడప్పుడు
2006లో అమ్మ చెప్పింది
ఆమె విక్రం సరసన నటించిన "సామురాయ్" అనే తమిళ చిత్రం అమె మొదటి సినిమా.ఆ తరువాత ఆమె అప్పుడప్పుడు అనే తెలుగు చిత్రంలో నటించింది. తరువాత "బ్లాక్" అనే మలయాళ చిత్రంలో నటించింది.
2002 సామురాయ్ -తమిళం
2003 అప్పుడప్పుడు -తెలుగు
2004 బ్లాక్ - మలయాళం
2004 19 రెవల్యుషన్స్ -మలయాళం
2005 భరత్ చంద్రన్ ఐ.పి.ఎస్.- మలయాళం
2006 అమ్మ చెప్పింది -తెలుగు
2006 ఒరాల్ - మలయాళం
2006 తిమిరు -తమిళం
2006 వెయిల్ -తమిళం
2007 పల్లికూడం -తమిళం
2008 కాంచివరం -తమిళం
2016 సిల సమయంగలిల్-తమిళం
2017 అండవ కానుమ్ - తమిళం
కులవ్యవస్థ
భారతదేశంలో ఎప్పటినుండి ప్రారంభమయ్యిందో తెలియదుగానీ హిందూ సంస్కృతిలో ఈ కుల వ్యవస్థ ఒక రాచ పుండులాగా తయారయ్యింది.అనేకమంది సంఘ సంస్కర్తలు, విప్లవకారులు చేసిన ప్రయత్నాలు కుల వ్యవస్థను ఈ సమాజము నుండి తొలగించలేకపోయారు.
ఆర్.సి.యం. రాజు
ఆర్.సి.యం. రాజు (ఆర్. చంద్రమోహన్ రాజు) ప్రముఖ రంగస్థల నటులు, డబ్బింగ్ కళాకారులు.
1972,ఫిబ్రవరి 29న ఆర్. సుబ్బరాజు (రిటైర్డ్ ఎస్సై), జయమ్మ దంపతులకు వనపర్తి జిల్లా, వనపర్తి లో జన్మించారు.
ఆర్.సి.యం. రాజు డిగ్రీ వరకు వనసర్తిలో చదివారు. అనంతరం హైదరాబాద్ కి వచ్చి ఉస్మానియా విశ్వవిద్యాలయం లోని రంగస్థల కళలశాఖలో పి.జి. డిప్లొమా... తెలుగు విశ్వవిద్యాలయం లోని రంగస్థల కళలశాఖలో మరియు మిమిక్రీలో పి.జి. డిప్లొమా చేశారు.
కళారంగంలో ఆర్.సి.యం. రాజుకు తొలి గురువు వనసర్తికి చెందిన జి. పుల్లయ్య. అనంతరం డా. ప్రదీప్ కుమార్, డా. ప్రసాద్, వినోద్ బాల, తల్లావజ్ఝుల సుందరం, మల్లాది గోపాలకృష్ణ వంటి నాకరంగ ప్రముఖుల దగ్గర శిక్షణ పొందారు. డా. నేరెళ్ళ వేణుమాధవ్ దగ్గర మిమిక్రీలో మెళకువలు నేర్చుకున్నారు.
ఆర్.సి.యం. రాజు కు ఉమారాణితో వివాహం జరిగింది. వీరికి ఒక కుమారుడు (తనీష్), ఒక కుమార్తె (శ్రీ తనీష). వీరుకూడా డబ్బింగ్ లు చెబుతున్నారు.
స్కూల్ వయసులోనే సినీనటులను అనుకరించేవారు. ఆర్.సి.యం. రాజు గురువు జి. పుల్లయ్య, రాజులోని కళాకారుణ్ణి ప్రోత్సహించాడు. వనపర్తిలో 10వ తరగతి చదువుతున్న సమయంలో మణిపురిలోని ఇంఫాల్ లో జరిగిన ఎన్.సి.సి. క్యాంప్ లో దుర్యోధన ఏకపాత్రాభినయాన్ని అభినయించి, ప్రథమ బహుమతి అందుకున్నారు.
1997లో బెంగళూరులో జరిగిన యూత్ ఫెస్టివల్ లో ప్రదర్శించిన సారీ గాంధి నాటికకు దర్శకత్వం వహించి, ఉత్తమ దర్శకుడి అవార్డు పొందారు. 1998లో కేరళలోని కొట్టాయంలో జరిగిన యూత్ ఫెస్టివల్ లో ఆర్.సి.యం. రాజు దర్శకత్వంలో ప్రదర్శించబడిన కాలుష్యభూతం నాటిక జాతీయస్థాయిలో ఐదవ స్థానాన్ని దక్కించుకుంది.
1999లో ఋతురాగాలు సీరియల్ తో డబ్బింగ్ కళాకారుడిగా జీవితాన్ని ప్రారంభించి, దాదాపు 200 సీరియల్స్ లో 10000 పైగా ఎపిసోడ్స్ కి డబ్బింగ్ చెప్పారు.
ఆటోడ్రైవర్ సినిమాతో డబ్బింగ్ కళాకారుడిగా సినిమారంగంలోకి ప్రవేశించి, దాదాపుగా 800 సినిమాల్లో హీరోలు, విలన్లకు డబ్బింగ్ చెప్పారు.
ఆహుతి (1987 సినిమా)
శంభు ప్రసాద్ (గోపి) ఒక రాజకీయనాయకుడు. తనకు సహాయం చేస్తానని వచ్చిన అశోక్ (రాజశేఖర్) అనే సారావ్యాపారి అవినీతిని ఎండగట్టి అతని దొంగవ్యాపారాన్ని బట్టబయలు చేసి ప్రజలలో పలుకుబడిని పెంచుకుని, ఎన్నికలలో గెలుస్తాడు. హోం మంత్రి అవుతాడు. శంభుప్రసాద్ శాంతి (జీవిత)ని గర్భవతిని చేసి ఆమె అసహాయతను తన రాజకీయ ఎత్తుగడలకు వాడుకోవాలని చూస్తాడు. శాంతి అతనిని లెక్కచేయకుండా స్వతంత్రంగా జీవిస్తుంటుంది. శంభుప్రసాద్ అశోక్‌ని ఒక దొంగరవాణా కేసులో ముద్దాయిని చేస్తాడు. కేసు నుండి బయట పడాలని అశోక్ చూస్తూవుంటే అతడిని ఇబ్బందులపాలు చేయడానికి శంభుప్రసాద్ పై ఎత్తులు వేస్తుంటాడు. శంభుప్రసాద్ దగ్గర న్యాయసలహాదారుగా పనిచేస్తున్న శాంతి చేతి నుండి కేసుకు సంబంధించిన ఫైలును అశోక్ మనుషులు దొంగిలిస్తారు. శాంతి జైలు పాలవుతుంది. అశోక్ ఆమెకు జామీను ఇచ్చి తాను చేసిన అన్యాయానికి ప్రతిఫలంగా ఆమెకు సహాయపడదామనుకుంటాడు. కాని శాంతి దానికి నిరాకరిస్తుంది. కిడ్నాప్ చేయబడిన తన కొడుకును కాపాడిన తర్వాత అశోక్ మీద శాంతికి నమ్మకం కలుగుతుంది. వారి మధ్య స్నేహం పెరుగుతుంది. ఇది ఓర్వలేని శంభుప్రసాద్ అశోక్ సారాదుకాణాలను ధ్వంసం చేస్తాడు. ప్రతిఫలంగా అశోక్ మనుషులు శంభుప్రసాద్‌ని హత్యచేయడానికి ప్రయత్నించి కాల్పులలో మరణిస్తారు. రెచ్చిపోయిన అశోక్ శంభుప్రసాద్‌ని కాల్చి చంపబోతుండగా వెనుక నుండి తుపాకి కాల్పులకు గురై కుప్పకూలిపోతాడు. శాంతి కొడుకు అందించిన తుపాకితో శంభుప్రసాద్‌ను కాల్చి ఇద్దరూ చనిపోవడంతో కథ ముగుస్తుంది..
ఆహుతి (1950 సినిమా)
హిందీ చిత్రమైన నీల్ ఔర్ నందా నుండి తెలుగులోకి అనువాదమైన తొలి డబ్బింగ్ సినిమా 1950 సంవత్సరంలో విడుదలైన ఆహుతి.
మగాడు (1976 సినిమా)
మగాడు 1976లో విడుదలైన తెలుగు చిత్రం. సలీమ్ జావేద్ రచనతో తయారైన 'దీవార్' హిందీ చిత్రం ఆధారంగా తెలుగులో తీయబడింది. అమితాబ్, శశికపూర్ పాత్రల్ని ఎన్. టి. ఆర్, రామకృష్ణలు పోషించారు. నిరుపారాయ్ పాత్ర (తల్లి) అంజలీదేవి పోషించింది.
ఈ చిత్రకథ 70వ దశకానికి అనుగుణంగా మార్చిన 'మదర్ ఇండియా' కథలా ఉంటుంది. మదర్ ఇండియా చిత్రాన్నికూడా తెలుగులో బంగారు తల్లి చిత్రం గా జమున ,కృష్ణంరాజు, శోభన్ బాబు లతో తీశారు. పాత చిత్రం పల్లెటూరి నేపథ్యం లో వస్తే ఈ చిత్రం నగరంలో జరుగుతుంది. ఇద్దరు కొడుకుల్లో ఒకరు చట్టానికి,ఎస్టాబ్లిష్ మెంట్ కు అనుగుణం గా నడిచేవరైతే మరొకరు చట్టవ్యతిరేక పనులు చేశేవారు, వారి మధ్య ఘర్షణ, మధ్య నలిగే తల్లి. ఎన్.టి.ఆర్ హార్బరు లో పనిచేస్తూ పరిసస్థితులరీత్యా చట్టవ్యతిరేకి గా మారుతాడు. చదువుకున్న తమ్ముడు పోలీసు ఆఫీసరు ఔతాడు. అన్న కార్యక్రమాలు తెలిసిన తమ్ముడు అతన్ని వెంటాడు తాడు. అన్నదమ్ముల మధ్య జరిగిన వాగ్వివాదంలో తమ్ముడ్ని కూడా తనలా మారమంటాడు. తన దగ్గర బంగళా, కార్లు, ధనం అన్నీ ఉన్నాయనీ నీదగ్గరేముందని తమ్ముడ్ని అడుగుతాడు. తనదగ్గర'తల్లి' ఉందని తమ్ముడు చెబుతాడు. (హిందీ సినిమాలలో ఈ సన్నివేశానికి గొప్పగుర్తింపు ఉంది.)
సురేఖ యాదవ్
సురేఖ యాదవ్ (జననం సెప్టెంబరు 2, 1965) భారత రైల్వేలో ట్రైన్  డ్రైవర్. ఆసియా మొత్తం మీద మొట్టమొదటి మహిళా ట్రైన్ డ్రైవర్  సురేఖ. 1988లో ట్రైన్ డ్రైవర్ అయిన ఆమె, సెంట్రల్ రైల్వేలో ఏప్రిల్ 2000లో అప్పటి రైల్వే మంత్రిగా ఉన్న మమతా బెనర్జీ నాలుగు మెట్రో  నగరాల్లో మొదటిసారిగా ప్రవేశపెట్టిన మొదటి లేడీస్ స్పెషల్ రైలును నడిపారు ఆమె. 8 మార్చి 2011న జరిగిన అంతర్జాతీయ మహిళా  దినోత్సవం సందర్భంగా ఆమె పూణె నుండి ఛత్రపతి శివాజీ టర్మినల్  వరకూ నడిచే డెక్కన్ క్వీన్ ట్రైన్ ను నడిపారు. ఈ ప్రయాణం ఆమె కెరీర్ లో ప్రత్యేకమైనదిగా నిలిచింది. ఎందుకంటే ఈ దారి చాలా అందంగా ఉన్నా, కఠినమైనది కావడమే. ఈ ట్రైన్ నడిపిన మొట్టమొదటి ఆసియా  మహిళా ట్రైన్ డ్రైవర్ సురేఖ కావడం విశేషం. ఈ సందర్భంగా ముంబై మేయర్ శ్రద్ధా జాదవ్ ఆమెను అభినందించారు. నిజానికి ఈ ప్రతిష్టాత్మకమైన రైలు నడపడం ఆమె కల. ఈ రైలు నడిపేందుకు  ముంబై-పూణె రైల్వే ప్రవాసీ సంఘ్ ఆమెను ప్రోత్సహించారు.
వరంగల్ మహానగర పాలక సంస్థ
వరంగల్ మహానగర పాలక సంస్థ (జి.డబ్ల్యూ.ఎం.సి.) వరంగల్ పట్టణంలోని ప్రజల అవసరాలను తీర్చడం కోసం ఏర్పడిన సంస్థ. ఇది 2015 వరకు వరంగల్ నగర పాలక సంస్థగా పిలువబడింది. దీనిని కాకతీయ అర్బన్ డెవలప్మెంట్ అథారిటీ నిర్వహిస్తుంది.
1344లోనే వరంగల్ మున్సిపాలిటీ పురాతన మున్సిపాలిటీల్లో ఒకటిగా ఉండేది . 1959 జూలైలో మరియు 1960 జూలైలో ఇది ప్రత్యేక తరగతి మున్సిపాలిటీగా మార్చబడింది. ఆ తరువాత ఆపై 1994, ఆగష్టు 18న నగర పాలక సంస్థగా ప్రకటించబడింది. 2015 జనవరిలో తెలంగాణ ప్రభుత్వం "గ్రేటర్" స్థాయిని కలిపించి "గ్రేటర్ వరంగల్ మున్సిపల్ కార్పొరేషన్" గా మార్చింది.
కేంద్ర ప్రభుత్వం ఎంపిక చేసిన స్మార్ట్ సిటీలలో వరంగల్ ఒకటి. స్మార్ట్ సిటీ అయితే వరంగల్ పౌరులు మంచి సౌకర్యాలు పొందే అవకాశం ఉంది.
2016లో జరిగిన ఎన్నికల ఫలితాలు
జుట్టు నరసింహం
జుట్టు నరసింహం ప్రముఖ హాస్యనటుడు. ఇతడు తెలుగు, తమిళ, మళయాల, కన్నడ మొదలైన 14 భారతీయ భాషలలో 1500 చలనచిత్రాలలో పనిచేశాడు. "ఇండియన్ సమ్మర్" అనే హాలీవుడ్ సినిమాలో కూడా నటించాడు. తెలుగు సినిమా రంగంలో "జుట్టు నరసింహం"గా స్థిరపడిన ఈ నటుడు తమిళ సినిమాలలో "ఓమకుచ్చి నరసింహన్"(బక్క నరసింహన్)గా సుపరిచితుడు.
ఇతడు తమిళనాడు రాష్ట్రం, కరూర్ జిల్లా, కట్టలై గ్రామంలో 1931లో జన్మించాడు. తన 13వ యేట అవ్వయార్ చిత్రంలో మొదటిసారి నటించాడు. చదువు పూర్తి చేసిన తరువాత కొంతకాలం జీవితభీమా సంస్థలో పనిచేశాడు. తర్వాత తన గురువు, నటుడు సురుళి రాజన్ ప్రోత్సాహంతో 1969లో తిరుకళ్యాణం అనే తమిళ సినిమాతో పునఃప్రవేశం చేశాడు. ఇతనికి భార్య సరస్వతి, కుమార్తెలు విజయలక్ష్మి, నిర్మల, కుమారుడు కామేశ్వరన్ ఉన్నారు. ఇతడు గొంతు కేన్సర్‌తో బాధపడుతూ ఆసుపత్రిలో చికిత్స పొందుతూ తన 78వ యేట 2009, మార్చి 11న మరణించాడు.
కేతిగాడు
పోలిగాడు తెరమీదనుండి తప్పుకున్నపుడు అల్లాటప్పగాడు ప్రత్యక్షమై బంగారక్కని ప్రసన్నం చేసుకునే దానికి (లోబరుచుకునే) దానికి ప్రయత్నిస్తుంటాడు. వారిద్దరూ మంచి రసపట్టులో ఉన్నపుడు హఠాత్తుగా కేతిగాడు ఊడిపడతాడు. అన్నిబొమ్మలకంటే కేతిగాని బొమ్మ చిన్నది. పానకంలో పుడకలా తెరపై ఎక్కడో ఒకచోట ప్రత్యక్షమై శృంగారఘట్టంలో ఉన్న అల్లాటప్పగాడిని టకీమని ఒకదెబ్బ కొడతాడు కేతిగాడు. వెంటనే అంతర్ధానమౌతాడు అల్లాటప్పగాడు. ఇక కేతిగాడు బంగారప్పను ఏడిపిస్తాడు.
తోలుబొమ్మలాటలకు ఉథృతంగా ఆదరణ లభిస్తున్న రోజుల్లో ఈ ప్రదర్శన జరుగుతున్నదంటే ఆ గ్రామంలో పండిత పామరులు కులమత భేదభావాలు మరచి తిలకించేవారు. తమకిష్టమైన పురాణ పురుషుల కథలను తెలుసు కునేందుకు ఈ తోలుబొమ్మలు తప్ప, మరోసాధనం ఉండేది కాదు. ఆ రోజుల్లో ఇంకా చరిత్రను పరిశీలించి చూస్తే నాగరికత వికసిస్తున్న తొలి రోజుల్లో మానవుడు తన మనుగడ కోసమే ఎక్కువ కాలాన్ని వెచ్చించిన తొలినాళ్ళలో ఈ జానపద కళారూపం అవిర్భవించడంతో అతనికి మనోరంజనం కలగడమేకాక, తాను విన్న పురాణ కథల్లోని పాత్రలు కళ్ళముందు సాక్షాత్కరించడంతో భక్తి పారవశ్యంతో ఆనందానుభూతులకు లోనయ్యేవాడు. అంతేకాక పాత్రల స్వరూప స్వభావాలను ఆకళింపు చేసుకుని, తన జీవన సరళిలో నీతినియమాల పాటింపుతో కొంత నాగరికతను పెంపొందించుకునేవాడు. ఒకరకంగా తాము కొలిచే దేవుడికి ఒక సమగ్రమైన రూపాన్ని తోలుబొమ్మలాటతోనే గుర్తించగలిగి, ఆరాధించడం మొదలు పెట్టాడని చెప్పవచ్చు.
వార్తాపత్రికలు, రేడియో వంటి సమాచార వ్యవస్థలేని తొలిరోజుల్లో తోలుబొమ్మలాట సమాచార మాథ్యమంగా పనిచేసిందని చెప్పవచ్చు. గ్రామ సంచారంగా సాగే ఈ కళాప్రక్రియ ఒక గ్రామంలోని సమాచారాన్ని మరో గ్రామానికి చేరవేయడం, ఆరోగ్యవిషయాలు, నీతి నియమాలు, రాజకీయ మార్పులు, దొంగవ్యాపారుల గుట్టు మొదలైన ఆనాటి స్థితిగతులను బొమ్మలతో దృశ్యరూపంగా అందించి సమాచార వారధిగా నిలిచింది. ఆంధ్రదేశంలోని హిందూపురం, బొమ్మలాటపల్లి, అనంతపురం, ధర్మవరం, చెరుకుపల్లి, మదిరి, బసవయ్యపాలెం, గుండాలమ్మ పల్లె, వాడపల్లి,నెల్లూరు, వంటి అతికొద్ది ప్రాంతాల్లో తోలుబొమ్మల బృందాలు చివరి దశలో జీవిస్తున్నాయి.
లక్పా షెర్పా
లక్పా షెర్పా నేపాల్ కు చెందిన పర్వతారహకురాలు. ప్రపంచంలో కల్లా ఎవరెస్ట్ పర్వతం 7 సార్లు ఎక్కిన మొట్టమొదటి మహిళ లక్పా.  2000లో ఎవరెస్ట్ విజయవంతంగా ఎక్కి, దిగిన మొట్టమొదటి నేపాల్ మహిళ ఈమే కావడం విశేషం. నేపాల్ లోని మకలులో పెరిగారు లక్పా. ఆమె తల్లిదండ్రులకు 11మంది సంతానం. రొమన్-అమెరికన్ జాతికి చెందిన జార్జ్ డిజ్మారెస్కును 2002లో వివాహం చేసుకున్నారు. కాఠ్మండులో 2000లో వీరిద్దరూ కలుసుకున్నారు. వీరికి ఇద్దరు  కుమార్తెలు, ఒక కొడుకు. 2016లో ఏడోసారి ఎవరెస్ట్ ఎక్కిన లక్పా, ఆ ఘనత సాధించిన మొట్టమొదటి మహిళగా వార్తల్లోకి ఎక్కారు. ఈ సందర్భంగా ఆమెకు ఎంతో ప్రాచుర్యం లభించింది.
హైదరాబాద్ మహానగర పాలక సంస్థ
హైదరాబాద్ మహానగర పాలక సంస్థ (జి.హెచ్.ఎం.సి.) హైదరాబాద్, సికింద్రాబాద్ లోని ప్రజల అవసరాలను తీర్చడంకోసం ఏర్పడిన సంస్థ. ఇది తెలంగాణ రాష్ట్ర రాజధాని హైదరాబాద్ లో ఉంది. దీనిని హైదరాబాద్ మెట్రోపాలిటన్ డెవలప్మెంట్ అథారిటీ (హెచ్ఎండిఎ) నిర్వహిస్తుంది. హైదరాబాద్ మహానగర పాలక సంస్థ పరిధిలోని 64 (ఎక్స్ అఫీషియల్) సభ్యులు, 5గురు లోకసభ ఎంపీలు జిహెచ్ఎంసి అధికారక ఎన్నికలలో పాల్గొంటారు.
1869 లో హైదరాబాద్ మున్సిపల్ బోర్డు మరియు ఛాదర్ ఘాట్ మున్సిపల్ బోర్డు ఏర్పాటుతో హైదరాబాద్ నగరంలో మున్సిపల్ పరిపాలన ప్రారంభమైంది. హైదరాబాద్ నగరాన్ని నాలుగు భాగాలుగా, ఛాదర్ ఘాట్ శివారును ఐదు భాగాలుగా విభజించారు. హైదరాబాద్ నగరం మరియు శివార్లు మొత్తం నగర పోలీస్ కమిషనర్, బల్దియా కొత్వాల్ ఆధీనంలో ఉంటాయి.
తెలంగాణ ప్రభుత్వం హైదరాబాద్ మహానగర పాలక సంస్థ మొట్టమొదటి ముఖ్య కమీషనర్ గా సి.వి.ఎస్.కె. శర్మ ని నియమించింది.
నూకలవారిపాలెం
నూకలవారిపాలెం, కృష్ణా జిల్లా,చల్లపల్లి మండలానికి చెందిన గ్రామము. పిన్ కోడ్ నం. 521 126., యస్.ట్.డీ కోడ్=08671.
నూకలవారిపాలెం, లక్ష్మీపురం గ్రామ పంచాయతీ పరిధిలోని ఒక శివారు గ్రామం.
మురారి జల్లి
మురారి జల్లి అంటే వాసన బియ్యం, ఇది ఒక ధాన్యపు వంగడం.
మురారి జల్లి అనగా వాసన బియ్యం, ఒక ధాన్యపు వంగడం. ఒకప్పుడు రాయలసీమలో మాత్రమే పండేది. ఎకరాకు ముప్పందుము అంటే పండ్రెండు మూటలు లోపే పండుతాయి.(76 kgs) అటువంటి బియ్యము ఒక పడి భరిగ పిషాణం బియ్యంలో ఓ చిట్టెడు (శటాకు)1:16 కలిపి తిరగబాత అన్నము చేసే వారు (బిరియానీ) ఇది ఓ రకమైన మోతుబరులు మాత్రమే పండించే పంట -ఓ హోదా సూచన .ఉగాదికి , సంక్రాంతికి ఇంటికో అరపడి ఉచితంగా పంపడం ఆనవాయితీ.
హైదరాబాద్ మహానగర పాలక సంస్థ వార్డులు
హైదరాబాద్ మహానగరాన్ని పరిపాలన సౌలభ్యం కోరకు హైదరాబాద్ మహానగర పాలక సంస్థ వారు జోన్లు, సర్కిల్స్ మరియు వార్డులుగా విభజించడం జరిగింది. హైదరాబాద్ సౌత్ జోన్, ఈస్ట్ జోన్, వెస్ట్ జోన్, నార్త్ జోన్, సెంట్రల్ జోన్ అనే 5 జోన్లుగా విభజించబడింది. ప్రతిజోన్, సర్కిల్ గా విభజించబడి హైదరాబాద్ మొత్తం 18 సర్కిల్స్ గా విభజించబడింది. ఈ సర్కిల్స్ 150 వార్డులుగా విభజించబడ్డాయి. 2007 లెక్కల ప్రకారం ఒక్కో వార్డులో జనాభా ఉన్నారు. ఈ 150 వార్డులను 200 వరకు పెంచే దిశలో హైదరాబాద్ మహానగర పాలక సంస్థ భావిస్తుంది.
వర్షా అడల్జా
వర్షా మహేంద్ర అడల్జా గుజరాత్కు చెందిన స్త్రీవాద నవలా రచయిత, నాటకకర్త. 1995లో ఆమె రాసిన అన్సార్ అనే గుజరాతీ నవలకు కేంద్ర సాహిత్య అకాడమీ పురస్కారం  అందుకున్నారు. నాటకాలకు రచన,  స్క్రీన్ ప్లేలు రాస్తుంటారు ఆమె. వర్షా రేడియో నాటకాలు కూడా  రచిస్తారు.
కె.కె.శర్మ
కె.కె.శర్మ తెలుగు సినిమా మరియు రంగస్థల నటుడు.ఏడిద నాగేశ్వరరావు, వి.బి.రాజేంద్రప్రసాద్, నటులు హరనాథ్, మాడా, వడ్డాది సూర్యనారాయణమూర్తిలతో కలిసి కళాప్రపూర్ణ రాఘవ కళాసమితి నాటక సంస్థ తరఫున అనేక నాటకాలలో నటించాడు.
ఇతడు నటించిన కొన్ని తెలుగు సినిమాల జాబితా:
జులేఖా బేగం
జులేఖా బేగం మౌలానా అబుల్‌ కలాం ఆజాద్‌ భార్య. 1892 లో కోల్‌కతా లో జన్మించారు. 7-8 సంవత్సరాల వయస్సులోనే 13 ఏండ్ల వయస్కుడెన అబుల్‌ కలాం ఆజాద్‌తో వివాహం జరిగింది. మౌలానాకు జులేఖా బేగం నిరంతరం తోడ్పాటునందించారు. మౌలానా ఆజాద్‌ 1916లో మూడు సంవత్సరాలు జైలు లో గడిపినప్పుడు ఆమె భర్త నిర్వహిస్తున్న కార్యక్రమాలు కుంటుపడ కుండా చూశారు. మళ్ళీ 1922 ఫిబ్రవరిలో ఏడాది జెలుశిక్ష విధిస్తూ న్యాయస్థానం తీర్పుచెప్పింది. అప్పుడు జులేఖా బేగం జాతీయోద్యమం పట్ల తన నిబద్ధతను చాటింది.మౌలానాను అరెస్టు చేయటంతో కలకత్తా కేంద్రంగా ఆయన నిర్వహిస్తున్న కార్యక్రమాల బాధ్యతలను చేపట్టారు. నా భర్త అరెస్టు వలన బెంగాల్‌ ఖిలాఫత్‌ కమిటీ కార్యక్రమాలను నిర్వహిస్తానని గాంధీజీకి తెలియజేశారు. నా ఆరోగ్యం బాగాలేదు. ఈ నశ్వరమెన శరీరాన్ని ఖిలాఫత్‌ ఉద్యమానికి అంకితం చేస్తానన్నారు.మౌలానా రాజకీయ కార్యకలాపాలలోనూ సాహిత్య వ్యాసంగాలలోనూ ఆమె ఎంతో తోడ్పాటు అందించారు.1941లో జులేఖా బేగం అనారోగ్యం తీవ్రతరమయ్యింది.జులేఖా బేగం కలకత్తా వదలి రాంచీ వెళ్ళారు.ఆరోగ్యం కొంత మెరుగుపడ్డాక 1942 లో తిరిగి కలకత్తా వచ్చారు. ఆమె కలకత్తాకు వచ్చి నాలుగు రోజులు గడవక ముందే అఖిల భారత కాంగ్రెస్‌ సమావేశాలకు బొంబాయి వెళ్ళిన మౌలానాను బ్రిటీషు ప్రభుత్వం అరెస్టు చేసి నైనిటాల్‌ జెలులో ఉంచింది.బేగం జులేఖా అనారోగ్యం రోజురోజుకు తీవ్రమై చివరకు భర్త కడసారి చూపుకు నోచుకోకుండానే 1943 ఏప్రిల్‌ 19న కలకత్తాలో మరణించారు.
మౌల్వి అహ్మదుల్లా షా
మౌల్వి అహ్మదుల్లా 1857 ప్రథమ స్వాతంత్య్ర సమరయోధుడు. తన తలను సమర్పించి మాతృభూమి రుణం తీర్చుకున్న వాడు . ఫైజాబాద్‌ తాలూక్‌దార్‌. అవథ్‌ సంస్థానాన్ని బ్రిటీష్‌ కంపెనీ సైన్యం ఆక్రమించుకొని ఫైజాబాద్‌ తాలూక్‌ దార్‌ ని రద్దుచేసింది. దీంతో బ్రిటీష్‌ కంపెనీపై తిరుగుబాటు చేశాడు. ప్రభుత్వ వ్యతిరేక చర్యలకు పాల్పడుతున్నాడని మౌల్విని మిలిటరీ బ్యారక్స్ లో నిర్బంధించారు. స్వాతంత్య్ర తిరుగు బాటు సైనికులు ఫైజాబాద్‌ ను అక్రమించుకుని బందీగా ఉన్న మౌల్వి అహ్మదుల్లాను తమ నాయకుడిగా చేసుకున్నారు. ఫైజాబాద్‌ లోని బ్రిటీష్‌ సైనికులందరినీ హతమార్చాలని తిరుగుబాటు సైనికులు యత్నించగా మౌల్వి వారిని వారించి,ఆంగ్లేయులను సురక్షితంగా పంపే ఏర్పాట్లు చేశారు. వేల సైనికులతో ఆంగ్లేయులు దాడికి తలపడ్డారు. మౌల్వి గాయపడ్డాడు.లక్నోలో యుద్ధ భూమికి తన సేనను తరలించాడు. అక్కడ వీరనారి బేగం హజరత్‌ మహల్‌ , ఆమె కుమారుడు వలీ , మౌల్వికి స్వాగతం పలికారు. 1858 ఫిబ్రవరి 16న లక్నోలో జరిగిన పోరాటంలో మౌల్వి సైన్యం ఓటమిని ఎదుర్కొంది.బ్రిటీష్ వాళ్ళు మౌల్వీని ప్రమాద కరమైన వ్యక్తిగా ప్రకటించారు. బ్రిటీష్‌ కుట్రలను గ్రహించిన మౌల్వి అహ్మదుల్లా షాజహాన్‌ పూర్‌ వైపు సైన్యంతో సహా పారిపోయాడు. దీంతో మౌల్వి అహ్మదుల్లాను ప్రాణాలతో కానీ, హతమార్చి శవాన్ని కానీ కంపెనీకి అప్పగిస్తే రూ. 50 వేలు బహుమతి ఇస్తామని కంపెనీ దొరలు ప్రకటించారు. దీంతో డబ్బుకు కక్కుర్తి పడే కొందరు స్వదేశీయులు కూడా అహ్మదుల్లాను పట్టుకునేందుకు వేట ప్రారంభించారు.షాజహాన్‌ పూర్‌ కు చేరుకున్న మౌల్వి అహ్మదుల్లా సైన్యంతో ఐదురోజుల పాటు పగలు, రాత్రి పోరు సలిపాడు. బ్రిటీష్‌ కంపెనీ ఫిరంగులతో పోరు సలపడంతో మౌల్వి సైన్యం పెద్దగా నష్ట పోయింది.మౌల్వి అయోధ్య - రోహిల్‌ఖండ్‌ సరిహద్దుల్లోని పావయాన్‌ రాజా జగన్నాథ్‌ కు మద్దతుగా బయలు దేరాడు. ఏనుగుపై అహ్మదుల్లా పావయాన్‌ కోట వైపు వస్తుంటే, బ్రిటీష్‌ తొత్తు అయిన రాజా జగన్నాథ్‌ అహ్మదుల్లాపై కాల్పులు ఆరంభించాడు. దీంతో అహ్మదుల్లా గాయపడ్డాడు. దీంతో జాగీర్దార్‌ మౌల్వి అహ్మదుల్లా తలనరికి, బ్రిటీష్‌ అధికారులకు క్రూరంగా పళ్లెంలో పెట్టి పంపాడు. బ్రిటీష్‌ కంపెనీ అధికారులు రాజా జగన్నాధ్‌కు రూ. 50 వేల బహుమతి అందజేశారు. కాగా, రాజా జగన్నాథ్‌ మాతృదేశానికి ద్రోహం తలపెట్టిన వ్యక్తిగా చరిత్రలో నిలిచి పోయాడు.
అశ్విని పొన్నప్ప
అశ్విని పొన్నప్ప (జననం 1989 సెప్టెంబరు 18) ప్రముఖ భారత బాడ్మింటన్ క్రీడాకారిణి. మహిళా విభాగంలోనూ, మిక్స్డ్ డబుల్స్ లోనూ అశ్వినీ భారతదేశం తరఫున అంతర్జాతీయ టోర్నమెంట్లలో ఆడుతుంటారు. గుత్తా జ్వాలతో కలసి అశ్వినీ ఎన్నో విజయవంతమైన  టోర్నమెంట్లు ఆడారు. వీరిద్దరూ కలసి రాష్ట్రమండల క్రీడల్లో (కామన్  వెల్త్ క్రీడల్లో) బంగారు  పతకం, ప్రతిష్ఠాత్మకమైన ప్రపంచ  చాంపియన్ షిప్ లో కాంస్య పతకం సాధించారు. బిడబ్ల్యూఎఫ్ ప్రపంచ  చాంపియన్ షిప్ ర్యాంకింగ్ లో వీరిద్దరూ నిలకడగా టాప్ 20 స్థానాల్లో  నిలవడం విశేషం. వీరి కెరీర్ లో నెం.10 ర్యాంకును సాధించడం  మైలు రాయిగా చెప్పుకోవచ్చు. అశ్వినీ, జ్వాలా కలసి 2011లో  బిడబ్ల్యూఎఫ్ ప్రపంచ చాంపియన్ షిప్స్ లో కాంస్య పతకం  సాధించడంతో, ఈ ఘనత సాధించిన మొట్టమొదటి భారతీయ జంటగా రికార్డు సృష్టించారు.
బెంగళూరులో 1989 సెప్టెంబరు 18న జన్మించారు అశ్వినీ. ఆమె తండ్రి జాతీయస్థాయి హాకీ క్రీడాకారుడు. కానీ అశ్వినీ హాకీకి బదులు బ్యాడ్మింటన్ నే ఎంచుకుని, అందులో సీరియస్ గా ట్రైనింగ్ తీసుకున్నారు.
బెంగుళూరులోని సెయింట్ ఫ్రాన్సిస్ గ్జేవియర్స్ గర్ల్స్ హైస్కూల్ లో ప్రాథమిక, మాధ్యమిక విద్య చదివారు ఆమె. ఆ తరువాత హైదరాబాద్లో డిగ్రీపూర్తి చేశారు. 2004లో సబ్ జూనియర్స్ గర్ల్స్ డబుల్స్ విభాగంలో  మొట్టమొదటి జాతీయ స్థాయి టైటిల్ గెలుచుకున్నారు అశ్వినీ. 2005లో కూడా సబ్ జూనియర్స్ గర్ల్స్ డబుల్స్ టైటిల్ ను సాధించారు. 2006, 2007ల్లో జూనియర్ గర్ల్స్ డబుల్స్ జాతీయ స్థాయి టైటిల్  గెలుచుకున్నారు. 2010లో జరిగిన దక్షిణ ఆసియా క్రీడల్లో  మిక్స్డ్ డబుల్స్  విభాగంలో బంగారు పతకం సంపాదించుకున్నారు  అశ్వినీ. 2010 కామన్ వెల్త్ క్రీడల్లో మహిళల డబుల్స్ విభాగంలో గుత్తా  జ్వాలాతో కలసి బంగారు పతకం గెలిచి, మొట్టమొదటిసారి బంగారు పతకం గెలుచుకున్న జంటగా చరిత్రలో నిలిచారు. ఈ విజయంతో భారతదేశంలో ప్రతీ ఇంట్లో అశ్వినీ, జ్వాలా పేర్లు మారిమోగిపోయాయి.
గుంటకండ్ల జగదీష్‌రెడ్డి
గుంటకండ్ల జగదీష్‌రెడ్డి (జ. 1965 జూలై 18) సూర్యాపేట ఎమ్మెల్యే మరియు తెలంగాణ ప్రభుత్వ కేబినేట్ మంత్రి. 2014, జూన్ 2న తెలంగాణ రాష్ట్ర మంత్రిగా ప్రమాణ స్వీకారం చేశారు. సూర్యాపేట అసెంబ్లీ నియోజకవర్గంకు ఎమ్మెల్యేగా ఎన్నికైన జగదీష్‌రెడ్డి తెలంగాణ రాష్ట్ర తొలి విద్యాశాఖ మంత్రిగా పనిచేశారు. ప్రస్తుతం తెలంగాణ రాష్ట్ర విద్యుత్‌శాఖ మంత్రిగా పనిచేస్తున్నారు.
రామచంద్ర రెడ్డి, సావిత్రి దేవి దంపతులకు 1965, జూలై 18న తెలంగాణ రాష్ట్రం లోని సూర్యాపేట జిల్లా, అర్వపల్లి, మండలం నాగారం గ్రామంలో జన్మించారు.
జగదీష్ రెడ్డి, శ్రీ సూర్యాపేటలోని శ్రీ వెంకటేశ్వర్ డిగ్రీ కళాశాలలో (ఉస్మానియా విశ్వవిద్యాలయం పరిధి) 1985 లో బి.ఏ. పూర్తిచేశారు. విజయవాడలోని సిద్దార్థ లా కాలేజ్ (నాగార్జున విశ్వవిద్యాలయం పిరిధి) నుండి లా డిగ్రీ చదివారు.
లా డిగ్రీ పూర్తయిన తరువాత నల్గొండ జిల్లా కోర్టులో న్యాయవాదిగా ప్రాక్టీస్ ప్రారంభించారు. తెలంగాణ ఉద్యమ సమయంలో తెలంగాణ రాష్ట్ర సమితి పార్టీలో ప్రారంభ సభ్యులులో ఒకరిగా చేరారు.
2009 లో హుజూర్‌నగర్ అసెంబ్లీ నియోజకవర్గం నుంచి పోటీ చేసారు. 2014లో జరిగిన ఎన్నికలలో సూర్యాపేట అసెంబ్లీ నియోజకవర్గం నుంచి విజయం సాధించారు.
జగదీశ్‌రెడ్డి ఎస్సీ అభివృద్ధి శాఖ, సహకార శాఖల బాధ్యతను ముఖ్యమంత్రి కేసిఆర్ అప్పగించారు.
హెబియస్ కార్పస్‌
హెబియస్ కార్పస్ ను తెలుగులో బంది ప్రత్యక్ష అదిలేఖ అంటారు. హెబియస్ కార్పస్ అనేది లాటిన్ పదము. హెబియస్ కార్పస్ అనేది పురాతనమైన "రిట్". హెబియస్ అనగా HAVE కార్పస్ అనగా BODY అని అర్ధం వస్తుంది. అనగా ఒక వ్యక్తిని భౌతికంగా కోర్టు ముందు హాజరు పరచడం.భారత రాజ్యాంగంలో నిభందన 19 నుండి 22 వరకు పొందుపరచిన వ్యక్తిగత స్వేచ్ఛ లకు భంగం కలిగినపుడు ఈ రిట్ ను జారీ చేస్తారు. అరెస్ట్ చేయబడిన వ్యక్తిని 24 గంటలలోగా సమీప న్యాయస్థానంలో హాజరు పరచకపొతే, ఈ రిట్ దాఖలు చేసినచో వెంటనే ఆ వ్యక్తిని న్యాయస్థానం ముందు హాజరు పరచమని కోర్టు ఆదేశిస్తుంది.
టి. పద్మారావు గౌడ్
టి. పద్మారావు గౌడ్ (జ.ఏప్రిల్ 7, 1954) సికింద్రాబాద్ ఎమ్మెల్యే మరియు తెలంగాణ ప్రభుత్వ కేబినేట్ మంత్రి. 2014, జూన్ 2న తెలంగాణ రాష్ట్ర మంత్రిగా ప్రమాణ స్వీకారం చేశారు. సికింద్రాబాద్ శాసనసభ నియోజకవర్గం కు ఎమ్మెల్యేగా ఎన్నికైన పద్మారావు గౌడ్ తెలంగాణ రాష్ట్ర తొలి ఎక్సైజ్ అండ్ మధ్య నిషేధం, క్రీడలు & యువజన వ్యవహారాల మంత్రిగా పనిచేస్తున్నారు.
పద్మారావు గౌడ్ 1954, ఏప్రిల్ 7న సికింద్రాబాద్ లో జన్మించారు.
సికింద్రాబాద్ ఎస్పీ రోడ్ లో ఉన్న ప్రభుత్వ జూనియర్ కళాశాలలో ఇంటర్మీడియట్ పూర్తిచేశారు.
పద్మారావు గౌడ్ కి స్వరూప రాణితో వివాహం జరిగింది. వీరికి నలుగురు కుమారులు, ఇద్దరు కుమార్తెలు.
చదువు తరువాత రాజకీయాల్లో చేరి, హైదరాబాద్ మున్సిపల్ కార్పొరేషన్ కి మున్సిపల్ కౌన్సిలర్ ఎన్నికయ్యారు. తెలంగాణ రాష్ట్ర సాధనకోసం ఏర్పాటైన తెలంగాణ రాష్ట్ర సమితి లో 2001లో చేరారు. 2004లో సికింద్రాబాద్ శాసనసభ నియోజకవర్గం నుండి ఎమ్మెల్యేగా ఎన్నికయ్యారు. 2009లో జరిగిన అసెంబ్లీ ఎన్నికల్లో సనత్‌నగర్ శాసనసభ నియోజకవర్గం నుండి ఎమ్మెల్యేగా పోటిచేసి కాంగ్రెస్ అభ్యర్థి మర్రి శశిధర్ రెడ్డి చేతిలో ఓడిపోయారు.
2014లో సికింద్రాబాద్ శాసనసభ నియోజకవర్గం నుండి ఎమ్మెల్యేగా ఎన్నికై, 2014 జూన్ 2 న తెలంగాణ ప్రభుత్వం కేబినెట్ లో ప్రవేశించారు.
రాణి అబ్బక్క
రాణి అబ్బక్క చౌతా ఉళ్ళాల రాజ్యానికి రాణి. 16వ శతాబ్దంలో  పోర్చుగల్ వాళ్ళతో పోరాడారు ఆమె. చౌతా వంశానికి చెందిన అబ్బక్క  కర్ణాటకలోని  మంగళూరు ప్రాంతాన్ని పరిపాలించారు. ఆమె వంశస్థులు  ఈ ప్రాంతాన్ని చాలా ఏళ్ళ నుంచీ పాలిస్తున్నారు. వీరి రాజధాని పుట్టిగె. ఉళ్ళాల రాజ్యంలో ఉన్న రేవు పట్టణం దానికి ఇంకో రాజధానిగా ఉండేది. ఈ ప్రాంతం భౌగోళికంగా ప్రాముఖ్యత ఉండటంతో ఎన్నోసార్లు ఈ రాజ్యాన్ని ఆక్రమించేందుకు పోర్చుగీస్ వాళ్ళు ప్రయత్నించారు. కానీ అబ్బక్క  ఆ ప్రయత్నాలన్నిటినీ తిప్పికొట్టారు. దాదాపు నాలుగు దశాబ్దాల పాటు  వాళ్ళను నిలవరించారు ఆమె. నిర్భయంగా ఆమె చేసిన ఈ పోరాటానికి గుర్తుగా ఆమెను అభయ రాణిగా పిలిచేవారు. వలస పరిపాలకులపై పోరాటం చేసిన భారతీయుల్లో ఈమే మొదటివారు కావడం విశేషం. అంతేకాక అబ్బక్క మొట్టమొదటి మహిళా స్వతంత్ర పోరాట యోధురాలు కూడా. కిత్తూరు చెన్నమ్మ, కేళడి చెన్నమ్మ, ఒనకె ఒబవ్వ, అబ్బక్క చౌతా తొలినాళ్ళ మహిళా యోధులుగా చరిత్రలో నిలిచారు.
హెడ్ కానిస్టేబుల్ వెంక‌ట్రామ‌య్య‌
హెడ్ కానిస్టేబుల్ వెంక‌ట్రామ‌య్య‌ 2017 జనవరి 14న విడుదలైన తెలుగు చిత్రం.
నీతి.. నిజాయ‌తీతో ప‌నిచేసే ఓ హెడ్ కానిస్టేబుల్ వెంక‌ట్రామ‌య్య (ఆర్‌.నారాయ‌ణ‌మూర్తి). ఏ విష‌యంలోనూ రాజీ ప‌డ‌డు. ఎవ‌రి ద‌గ్గ‌రా లంచాలు తీసుకోడు. ఆ త‌త్వం చుట్టూ ఉన్న‌వాళ్ల‌కి న‌చ్చ‌క‌పోయినా తాను మాత్రం న‌మ్మిన దారిలోనే బ‌తకాల‌నుకొంటాడు. దాంతో త‌న స‌హ‌చ‌ర ఉద్యోగులు కూడా ఆయ‌న్ని ఇబ్బంది పెట్టే ప్ర‌య‌త్నం చేస్తారు. భార్య ప‌ద్మ (జ‌య‌సుధ‌) కూడా డ‌బ్బుపై ఆశ‌తో లంచాల్ని తీసుకోవాల‌ని ఒత్తిడి చేస్తుంటుంది. అయినా స‌రే త‌న తీరు మార్చుకోని వెంక‌ట్రామ‌య్య ఊహించ‌ని రీతిలో ఓ అవినీతి కేసులో ఇరుక్కుంటాడు. దాంతో భార్య ప‌ద్మ (జ‌య‌సుధ‌) అత‌న్ని వ‌దిలి వెళ్లిపోతుంది. అస‌లు నీతిగా బ‌తికే వెంక‌ట్రామ‌య్యకి అవినీతి మ‌కిలీ ఎలా అంటింది? అందుకు కార‌కులు ఎవ‌రు? త‌న‌నుంచి దూర‌మైన భార్య మ‌ళ్లీ ద‌గ్గ‌రైందా లేదా? మాన‌వీయ విలువ‌ల్ని సైతం శాసిస్తూ... స‌మాజంలోని అవినీతి, అక్ర‌మాల‌కి కార‌ణ‌మ‌వుతున్న న‌ల్ల‌ధ‌నంపై ఓ సాధార‌ణ హెడ్ కానిస్టేబుల్ ఎలా పోరాటం చేశాడు? అనేవి కథలో భాగం.
కాటమరాయుడు
కాటమరాయుడు 2017 మార్చి 24న విడుదలైన తెలుగు చిత్రం.
కాట‌మ‌రాయుడు(ప‌వ‌న్‌క‌ళ్యాణ్‌), అత‌ని త‌మ్ముళ్ళు(క‌మ‌ల్ కామ‌రాజు, అజ‌య్‌, శివ‌బాలాజీ, చైత‌న్య‌కృష్ణ‌), స్నేహితుడు లింగ‌బాబు(అలీ) తో క‌లిసి నివ‌సిస్తుంటాడు. ఊరికి పెద్ద‌గా, ఆప‌ద‌లోని వారికి అండ‌గా ఉండే కాట‌మ‌రాయుడుకి ఆడ‌వాళ్ళంటే గిట్ట‌దు. అయితే త‌మ్ముళ్ళంద‌రూ ప్రేమ‌లో ప‌డినా అన్న‌కు చెప్పే ధైర్యం లేకుండా ఉంటారు. ఎలాగైనా అన్న‌య్య‌ను ప్రేమ‌లో ప‌డేలా చేయాల‌నుకుంటారు. కాట‌మ‌రాయుడు ఇంటి ఎదురుగా ఉండే ఇంట్లోకి వ‌చ్చిన అవంతిక‌(శృతిహాస‌న్‌)తో కాట‌మ‌రాయుడుని ప్రేమ‌లో పడేలా అంద‌రూ ప్రణాళిక వేస్తారు. త‌మ ప్రేమ విష‌యం చెప్ప‌డానికి అవంతిక, కాట‌మ‌రాయుడుతో క‌లిసి ఊరికి బ‌య‌లుదేరుతుంది. రైలులో కొంద‌రు కాట‌మ‌రాయుడు, అవంతిక‌పై దాడి జ‌రుగుతుంది. త‌న వ‌ల్ల అవంతిక‌కు, ఆమె కుటుంబానికి ఏ హాని జ‌ర‌గ‌కూడ‌ద‌ని భావించిన కాట‌మ‌రాయుడు, గొడ‌వ‌లు వ‌దిలేస్తాన‌ని ఆమెకు మాట ఇచ్చి ఆమె ఇంటికి వ‌స్తాడు. త‌ర్వాత ఏం జ‌రుగుతుంది? అస‌లు కాట‌మ‌రాయుడుని చంపాల‌నుకున్నదెవ‌రు? ఎలాస‌రి భాను ఎవ‌రు? ఎలాస‌రి భానుకు, అవంతిక కుటుంబానికి ఉన్న స‌మ‌స్యేంటి? చివ‌ర‌కు కాట‌మ‌రాయుడు ఆస‌మస్య‌ను ఎలా తీరుస్తాడు? అనే విష‌యాలు మిగిలిన కథలో భాగం.
గురు (2017 సినిమా)
గురు 2017 మార్చి 31న విడుదలైన తెలుగు సినిమా.
తలసాని శ్రీనివాస్ యాదవ్
తలసాని శ్రీనివాస్ యాదవ్ తెలంగాణ రాష్ట్ర రాజకీయ నాయకులు, సనత్ నగర్ ఎమ్మెల్యే మరియు తెలంగాణ ప్రభుత్వ కేబినేట్ మంత్రి. గతంలో సికింద్రాబాద్ శాసనసభ నియోజకవర్గం నుండి ప్రాతినిధ్యం వహించారు. హైదరాబాద్, సికింద్రాబాద్ జంట నగరాల ప్రముఖ రాజకీయ నాయకులలో తలసాని శ్రీనివాస్ యాదవ్ ఒకరు.
తలసాని శ్రీనివాస్ యాదవ్ 1965, అక్టోబరు 6న సికింద్రాబాద్ లో జన్మించారు.
శ్రీనివాస్ యాదవ్ కు స్వర్ణ వివాహం జరిగింది. వీరికి ఒక కుమారుడు, ఇద్దరు కుమార్తెలు ఉన్నారు.
కల్వకుంట్ల చంద్రశేఖరరావు ప్రభుత్వంలో శ్రీనివాస్ యాదవ్ ప్రస్తుతం సినిమాటోగ్రఫీ మంత్రిగా బాధ్యతలు నిర్వహిస్తున్నారు. గతంలో ఉమ్మడి ఆంధ్రప్రదేశ్ లో చంద్రబాబు నాయుడు ప్రభుత్వంలో పర్యాటక మరియు కార్మికశాఖ మంత్రిగా పనిచేశారు.
మీనా అలెగ్జాండర్
మీనా అలెగ్జాండర్ (జననం 1951) ప్రఖ్యాత అంతర్జాతీయ రచయిత, కవయిత్రి, పండితురాలు. అలహాబాద్లో జన్మించిన ఆమె,  భారతదేశం అంతటా, స్వీడన్ లలో ప్రఖ్యాతులయ్యారు. ప్రస్తుతం ఆమె న్యూయార్క్లో ఉండి, ఉద్యోగం చేసుకుంటున్నారు. అక్కడి హంటర్  కళాశాలలో ఆంగ్ల ప్రొఫెసర్ గానూ,  సి.యు.ఎన్.వై గ్రాడ్యుయేట్ సెంటర్  లో ఇంగ్లీష్ పి.హెచ్.డి ప్రోగ్రాం గా పనిచేస్తున్నారు. మీనా కవితలు, వ్యాసాలు, కాల్పనిక సాహిత్యం, సాహిత్య విమర్శలు రాశారు.
కొంగర జగ్గయ్య నటించిన తెలుగు సినిమాల జాబితా
కొంగర జగ్గయ్య (డిసెంబర్ 31, 1928 - మార్చి 5, 2004) ప్రముఖ తెలుగు సినిమా, రంగస్థల నటుడు, రచయిత, పాత్రికేయుడు, మాజీ పార్లమెంటు సభ్యుడు మరియు ఆకాశవాణిలో తొలితరం తెలుగు వార్తల చదువరి.ఇతడు సుమారు 500 చిత్రాలలో నటించాడు. ఇతడు నటించిన తెలుగు సినిమాల పాక్షిక జాబితా:
చీమకుర్తి నాగేశ్వరరావు
చీమకుర్తి నాగేశ్వరరావు ప్రముఖ రంగస్థల కళాకారుడు. హార్మోనియం విద్వాంసుడు.ఇతను పౌరాణిక నాటకాలలో హరిశ్చంద్ర పాత్రలకు పేరు గాంచాడు.ఇతనికంటే ముందు ఈ పాత్రకు పేరు పొందిన బండారు రామారావును "అభినవ హరిశ్చంద్రుడు"గా అభివర్ణిస్తే, చీమకుర్తిని "అభినవ బండారు"గా అభిమానులు ప్రశంసించారు. సత్యహరిశ్చంద్ర నాటకంలో భాగంగా జాషువా కలం నుంచి జాలువారిన "కాటి సీను" పద్యాలు ఇతను బాగా ఆలపించేవాడు. విజయ రామరాజు నక్షత్రకుడిగా ఇతను హరిశ్చంద్రుడిగా మంచి జోడిగా పేరు గాంచారు.
నాగేశ్వరరావు చీమకుర్తి మండలం కందూరివారి అగ్రహారం లో ఓ దళిత కుటుంబంలో జన్మించాడు. ఆయన గురువు అద్దంకి మాణిక్యరావు. తాత, తండ్రులు వీధినాటక కళాకారులు. తొట్టెంపూడి అనే తన యింటిపేరును "చీమకుర్తి"గా మార్చుకున్నాడు. తొలుత ట్రాక్టరు డ్రైవరుగా వున్న నాగేశ్వరరావు ప్రోగ్రాములు లేనపుడు పచ్చాకు కూలీగా పనులకు వెళ్ళేవాడు. చీమకుర్తి గాత్రంలో సంగీతాలు ప్రత్యేకంగా పలికేవి. ఒకే రాగం అయినా సరే ఒకసారి పాడినట్టు యింకొకసారి పాడేవాడు కాదు. హరిశ్చంద్ర నాటకాన్ని సామాన్య ప్రజలకు చేరువచేసిన బండారు,డి.వి.సుబ్బారావు లతోపాటు తనకంటూ ఒక ప్రత్యేక బాణీని ఏర్పరుచుకున్నాడు.
మద్యపానం అలవాటు ఉండటంతో మూత్రపిండాల వ్యాధితో బాధ పడ్డాడు. 2006 లో మరణించాడు.
ఆకురాతి భాస్కర్ చంద్ర
ఆకురాతి భాస్కరచంద్ర (Akurati Bhaskar Chandra) తెలుగు రచయిత.
ఆయన 1956 లో జన్మించారు. గుడివాడలో పెరిగారు. ఆయన విజయవాడలోని ఎ.ఎన్.ఆర్ కళాశాల మరియు ఎస్.ఆర్.ఆర్ కళాశాలలలో విద్యాభ్యాసాన్ని పూర్తిచేసారు. ఆయన తండ్రి ఆకురాతి సుబ్బారావు వెంకటేశ్వర ఆర్ట్స్ ప్రింటిగ్ ప్రెస్ యొక్క యజమానిగా ఉండటం మూలాన భాస్కర చంద్రకు కళలు మరియు సాహిత్యం విషయాలపై ఆసక్తి పెంచుకున్నారు.
ఆయన అనేక మ్యాగజైన్లు, రేడియో కార్యక్రమాలు మరియు టెలివిజన్ నెట్‌వర్క్ లలో కూడా రచనలు చేసారు.
ఆయన సమాజంలో వివిధ సమస్యలను గూర్చి వివిధ కోణాలలో అనేక నాటకాలలో చూపారు. యిప్పటి వరకు 50 కథలు రాసారు. ఆయన సుమారు 50 కథలు రాసారు. 10 నాటకాలు 25 ప్లేలెట్స్ రాసారు దాదాపు 20 నవలలు రాశారు.
సి. లక్ష్మా రెడ్డి
సి. లక్ష్మా రెడ్డి ప్రముఖ వైద్యులు, రాజకీయ నాయకులు మరియు తెలంగాణ ప్రభుత్వ కేబినేట్ మంత్రి. జడ్చర్ల ఎమ్మెల్యేగా తెలంగాణ రాష్ట్ర సమితి నుండి ప్రాతినిధ్యం వహిస్తున్నారు. తెలంగాణ ప్రభుత్వంలో రాష్ట్ర వైద్య, ఆరోగ్యశాఖ మంత్రిగా ఉన్నారు.
లక్ష్మా రెడ్డి 1962, ఫిబ్రవరి 3న జడ్చర్లలో జన్మించారు. వీరి తండ్రి పేరు నారాయణ్ రెడ్డి. వీరి స్వగ్రామం తిమ్మాజిపేట మండలం ఆవంచ గ్రామం.
హైదరాబాద్ కర్ణాటక ఎడ్యుకేషన్ సొసైటీ (గుల్బర్గా, కర్ణాటక) నుండి హోమియోపతిక్ మెడికల్ సైన్సెస్ లో బ్యాచులర్ డిగ్రీ పట్టా పొందారు. ఆ సమయంలో విద్యార్థి సంఘానికి అధ్యక్షుడిగా ఉన్నారు. రాజకీయాల్లోకి ప్రవేశించేముందు జడ్చర్లలో ఒక హోమియోపతిక్ డాక్టర్ గా ప్రాక్టీస్ ప్రారంభించారు.
లక్ష్మా రెడ్డి వివాహం డాక్టర్ శ్వేతలో జరిగింది. వీరికి ఇద్దరు పిల్లలు.
లక్ష్మా రెడ్డి రాజకీయాల్లో చాలా చురుకుగా పాల్గొనేవారు. చిన్నవయసు నుండి అనేక పదవులను చేపట్టారు. తన స్వగ్రామైన తిమ్మాజిపేట మండలం ఆవంచ గ్రామ సర్పంచ్ గా తన రాజకీయ జీవితాన్ని ప్రారంభించారు. తిమ్మాజిపేట మండల స్థాయిలో సింగిల్ విండో విధానాన్ని మరియు గ్రంథాలయం సంఘాన్ని ఏర్పాటుచేశారు.
2001లో కల్వకుంట్ల చంద్రశేఖరరావు ఏర్పాటుచేసిన తెలంగాణ రాష్ట్ర సమితి పార్టీలో చేరి స్వరాష్ట్ర ఉద్యమంలో కీలక పాత్ర పోషించారు.
2004 అసెంబ్లీ ఎన్నికల్లో జడ్చర్ల అసెంబ్లీ నియోజకవర్గం నుంచి గెలుపొందారు. కానీ ప్రత్యేక రాష్ట్ర సాధనలె కేసీఆర్ యొక్క పిలుపుతో 2008 ఏప్రిల్ లో తన పదవికి రాజీనామా చేశారు. ఆ తరువాత జరిగిన ఉప ఎన్నికల్లో ఓడిపోయారు.
2014 అసెంబ్లీ ఎన్నికల్లో మళ్లీ జడ్చర్ల అసెంబ్లీ నియోజకవర్గం నుంచి గెలుపొంది, విద్యుత్ శాఖ మంత్రిగా బాధ్యతలు స్వీకరించారు. అరోగ్య మంత్రి, ఉప ముఖ్యమంత్రిగా ఉన్న టి.రాజయ్య తొలగింపు తర్వాత, అతని స్థానంలో లక్ష్మా రెడ్డిని రాష్ట్ర వైద్య, ఆరోగ్యశాఖకు మార్చారు.
సరోజ్ ఖాన్
సరోజ్ ఖాన్ (జననం 22 నవంబరు 1948), ప్రముఖ భారతీయ నృత్య దర్శకురాలు. ఎక్కువగా బాలీవుడ్ సినిమాలకు పనిచేశారు. ఆమె అసలు పేరు నిర్మల కిషన్ చంద్ సధు సింగ్ నాగ్ పాల్. దాదాపు 2000కు పైగా సినిమాలకు నృత్య దర్శకత్వం చేశారు సరోజ్. ఆమె తల్లిదండ్రులు కిషన్ చంద్ సధు సింగ్, నోని సధు సింగ్.
ఆమె పుట్టిన కొద్ది రోజులకే భారత విభజన జరగడంతో వీరి కుటుంబం భారతదేశంలో స్థిరపడిపోయారు. నజరానా సినిమాలో శ్యామ అనే పాత్రతో బాల నటిగా తెరంగేట్రం చేశారు ఆమె. Born Nirmala, her parents migrated to India after partition of India. She started yet career as a child artist at age three in film "Nazarana" as child Shyama and a background dancer in the late 1950s. She learnt dance while working under film choreographer B. Sohanlal. Later she herself shifted to choreography, first as an assistant choreographer and later getting her break as an independent choreographer, with "Geeta Mera Naam" (1974). However, she had to wait many years to receive acclaim which came with her work with Sri Devi, "Hawa Hawai" in "Mr India" (1987), "Nagina" (1986) and "Chandni" (1989) and later with Madhuri Dixit, starting with the hit "Ek Do Teen" in "Tezaab" (1988), "Tamma Tamma Loge" in "Thanedaar" (1990) and "Dhak Dhak Karne Laga" in "Beta" (1992). Thereafter she went to become one of the most successful Bollywood choreographers.
మంచాల రమేష్
మంచాల రమేష్‌ కరీంనగర్ జిల్లాకు చెందిన రంగస్థల నటుడు, దర్శకుడు.
1970, ఆగస్టు 22న రామచంద్రం, కనకలక్ష్మి దంపతులకు కరీంనగర్ జిల్లా, భీమదేవరపల్లి మండలం వంగర గ్రామంలో మంచాల రమేష్‌ జన్మించారు.
కరీంనగర్‌ జిల్లాలో విద్యుత్‌ శాఖ ఇ.ఆర్‌.ఓ రూరల్‌ విభాగంలో సీనియర్‌ అసిస్టెంట్‌గా విధులు నిర్వహిస్తున్నారు.
10 సంవత్సరాల వయసులో 1980 సంవత్సరంలో 'బడిపంతులు' నాటకం ద్వారా బాలనటునిగా ప్రప్రథమంగా రంగప్రవేశం చేశారు.
బడిపంతులు, సంసారంలో సరాగాలు, ప్రేమగోల, చదవా, బంగారు గుడ్లు, నాకు ఇల్లొచ్చింది, సతిన్మ, ప్రేమ ఈక్వల్ట్‌, చెల్లనిపైసలు (60 ప్రదర్శనలు), దొంగలు (96 ప్రదర్శనలు), ఈలెక్క ఇంతే (35 ప్రదర్శనలు) మనిషి, ఆడది, ఈతరం మారాలి, పామరులు, నిరసన, ఆకలివేట, కాలచక్రం, విధాత, నేనుపట్నం పోతనే, ప్రేమపిచ్చోళ్ళు, ఇతిహాసం, క్షతగాత్రుడు, ఆశాపాశం, నగరం ప్రశాంతంగా ఉంది, లాలలీల, క్లిక్‌, పెన్‌కౌంటర్‌, గర్భగుడి, మార్గదర్శి, సన్మతి, ఎవరో ఒకరు, గారడి మొదలైనవి.
శ్రీరాములు సత్యనారాయణ, బండారి దేవరాజ్‌, గద్దె ఉదయ్‌కుమార్‌, అల్లకొండ కిషన్‌రెడ్డి, తిప్పర్తి ప్రభాకర్‌, కె.సత్యనారాయణ, వడ్నాల కిషన్‌, రంగు వెంకటనారాయణ, రచయిత శివరామ్‌ లు.
కునాల్ గానావాలా
కునాల్ గానావాలా ఒక గాయకుడు. ఇతను ఎక్కువగా హిందీ మరియు కన్నడ సినిమాలలో పాటలు పాడాడు. మరాఠీ, బెంగాలీ భాషల్లో కూడా పాటలు పాడాడు. కునాల్ మొదటగా జింగిల్స్ తో తన వృత్తి జీవితాన్ని ప్రారంభించాడు. అతను 2004 లో మర్డర్ సినిమాలో వచ్చిన "బీజీ హొతే తేరే" అనే పాట పాడాడు. అది తన మొదటి విజయవంతమైన పాట. 2005 లో అతనికి ఉత్తమ నేపథ్య గాయకుడిగా అతనికి జీ సినీ అవార్డు లభించింది. 2005 లో కన్నడ చిత్రం ఆకాష్ లో "నేనే నేనే" అనే పాట కూడా మంచి పేరు తెచ్చింది.
చలపాక ప్రకాష్
చలపాక ప్రకాష్ ప్రముఖ తెలుగు రచయిత, కార్టూనిస్ట్. రమ్యభారతి త్రైమాస పత్రిక వ్యవస్థాపకుడు మరియు సంపాదకులు. ఆంధ్రప్రదేశ్‌ రచయితల సంఘం ప్రధానకార్యదర్శి.
జూపల్లి కృష్ణారావు
జూపల్లి కృష్ణారావు కొల్లాపూర్ అసెంబ్లీ నియోజకవర్గం ఎమ్మెల్యే మరియు తెలంగాణ ప్రభుత్వ కేబినేట్ మంత్రి. కొల్లాపూర్ ఎమ్మెల్యేగా తెలంగాణ రాష్ట్ర సమితి నుండి ప్రాతినిధ్యం వహిస్తున్నారు. తెలంగాణ ప్రభుత్వంలో పంచాయతీరాజ్ మరియు గ్రామీణాభివృద్ధి శాఖ మంత్రిగా ఉన్నారు.
తెలంగాణ రాష్ట్రంలోని నాగర్‌కర్నూల్ జిల్లా కొల్లాపూర్లో 1955, ఆగస్టు 10 న జన్మించారు.
జూపల్లి కృష్ణారావుకు సుజనతో వివాహం జరిగింది. వీరికి ఇద్దరు కుమారులు (వరుణ్ జూపల్లి, అరుణ్ జూపల్లి) ఉన్నారు.
జూపల్లి కృష్ణరావు ఒక బ్యాంకు ఉద్యోగిగా తన జీవితాన్ని ప్రారంభించారు. క్రమంగా నిర్మాణరంగంలోకి ప్రవేశించి విజయం సాధించారు.
జూపల్లి కృష్ణారావు 1999, 2004, 2009, 2012 ఉపఎన్నికలు మరియు 2014లలో కొల్లాపూర్ అసెంబ్లీ నియోజకవర్గం నుండి ఎమ్మెల్యేగా ఎన్నికయ్యారు. కొల్లాపూర్ నియోజకవర్గం నుండి వరుసగా 5 సార్లు ఎన్నికైన మొదటి ఎమ్మెల్యేగా జూపల్లి కృష్ణారావు. వై.యస్. రాజశేఖరరెడ్డి మంత్రివర్గంలో ఆహార, పౌర సరఫరా, లీగల్ కొలతల వినిమయ వ్యవహారాల శాఖల మంత్రిగా పనిచేశారు. ఆ తర్వాత నల్లారి కిరణ్ కుమార్ రెడ్డి మంత్రివర్గంలో ఎండోమెంట్ శాఖ మంత్రిగా కూడా పనిచేశారు.
2011, అక్టోబరు 30న కాంగ్రెస్ పార్టీని వదిలిపెట్టి తెలంగాణ రాష్ట్ర సమితి చేరారు. అతను ప్రస్తుతం పంచాయతీ రాజ్, గ్రామీణాభివృద్ధి మరియు వస్త్ర, చెక్కర పరిశ్రమల మంత్రిగా ఉన్నారు.
ఉత్తరార్ధగోళం
భూమధ్య రేఖకు ఉత్తరాన ఉన్న భూభాగమే ఉత్తరార్థగోళం. సౌరకుటుంబంలోని ఇతర గ్రహాల ఉత్తర దిశ, భూమి యొక్క ఉత్తర ధృవం సౌరకుటుంబపు తలానికి ఎటువైపున ఉంటుందో, అటువైపే ఉంటుంది.
భూపరిభ్రమణతలం నుండి భూమి అక్షం కొంత కోణంలో వంగి ఉన్న కారణంగా ఉత్తరార్థగోళంలో శీతాకాలం డిసెంబరు ఆయనం (డిసెంబరు 21) నుండి మార్చి విషువత్తు (మార్చి 20) వరకూ ఉంటుంది. వేసవి కాలం జూన్ ఆయనం (జూన్ 21) నుండి సెప్టెంబరు విషువత్తు (సెప్టెంబరు 23) వరకూ ఉంటుంది. కాలెండరు సంవత్సరానికి, ఖగోళ సంవత్సరానికీ మధ్య ఉన్నతేడా వలన ఈ తేదీలు ప్రతీ ఏడాదీ ఒకేలా ఉండక కొద్దిగా మారుతూ ఉంటాయి.
ఉత్తరార్థగోళంలో భూమి 60.7% నీటితో నిండి ఉంటుంది. దక్షిణార్థగోళంలో ఇది 80.9% గా ఉంది. భూమిపై ఉన్న మొత్తం నేలలో 67.3% ఉత్తరార్థగోళంలో ఉంది.
ఆర్కిటిక్ వలయానికి ఉత్తరాన ఉన్న ప్రాంతాన్ని ఆర్కిటిక్ అంటారు. అక్కడి శీతోష్ణస్థితిని బాగా చలిగా ఉండే చలికాలం, చల్లగా ఉండే వేసవి కాలంగానూ చెప్పవచ్చు. అవక్షేపణం అధికభాగం మంచు రూపంలో ఉంటుంది. ఈ ప్రాంతంలో వేసవిలో కొన్ని రోజులపాటు సూర్యాస్తమయం అసలే జరగదు. శీతాకాలంలో కొన్ని రోజులపాటు సూర్యుడు ఉదయించనే ఉదయించడు. ఈ వ్యవధి ఒక్కొక్కచోట ఒక్కో రకంగా ఉంటుంది. ఆర్కిటిక్ వలయం వద్ద ఒకరోజు ఉండగా, ఉత్తర ధృవం వద్ద కొన్ని నెలలపాటు ఉంటుంది.
ఆర్కిటిక్ వలయానికి, కర్కట రేఖకూ మధ్య ఉత్తర సమశీతోష్ణ ప్రాంతముంటుంది. సాధారణంగా ఈ ప్రాంతంలో వేసవి, శీతాకాలాల మధ్య తేడా స్వల్పంగా ఉంటుంది. అయితే, ఈ శీతోష్ణస్థితి అనూహ్యంగా మారుతూ ఉంటుంది.
భూమధ్య రేఖకు, కర్కట రేఖకూ మధ్య ఉన్నవి ఉష్ణ ప్రాంతాలు. ఇక్కడ సాధారణంగా ఏడాది పొడుగునా వేడిగా ఉంటుంది. వేసవిలో వర్షాకాలం వస్తుంది. శీతాకాలంలో పొడిగా ఉంటుంది.
ఉత్తరార్థగోళంలో, భూతలంపైన కదులుతున్న వస్తువులు కుడివైపు తిరిగే ప్రయత్నం చేస్తూంటాయి. దీనికి కారణం కొరియోలిస్ ఎఫెక్ట్. ఈ కారణంగా, భూతలంపై ప్రయాణించే గాలి, నీటి ప్రవాహాలు కుడివైపు సుళ్ళు తిరుగుతూ ఉంటాయి. ఉదాహరణకు, ఒక బకెట్టులో కొంత ఎత్తునుండి నీళ్ళు పోసినపుడు ఆ నీళ్ళు కుడివైపు సుడి తిరగడం గమనించవచ్చు.
ఇదే కారణం చేత, ఎత్తులనుండి ఉత్తరార్థగోళపు భూతలంవైపు కిందికి వచ్చే గాలి ప్రవాహాలు సవ్యదిశలో తిరుగుతూ నేలపై పరుచుకుంటాయి. అంచేత, అధికపీడన వాతావరణంలో సవ్యదిశలో గాలి సుళ్ళు తిరగడం ఇక్కడి లక్షణం. ఇందుకు విరుద్ధంగా, భూతలం నుండి పైకిలేచే గాలి సృష్టించే అల్పపీడన ప్రాంతంలోకి చుట్టుపక్కల నుండి లాక్కునే గాలి అపసవ్య దిశలో సుడి తిరుగుతుంది. ఉత్తరార్థగోళంలో హరికేన్లు, తుపానులూ అపసవ్యదిశలో సుడి తిరుగుతాయి.
నీడగడియారపు నీడ, ఉత్తరార్థగోళంలో సవ్యదిశలో తిరుగుతుంది. పగటివేళ, సూర్యుడు నడినెత్తికి చేరేక్రమంలో కొద్దిగా దక్షిణం వైపుకు ఉంటాడు. అయితే కర్కట రేఖకు, భూమధ్యరేఖకూ మధ్య మాత్రం, ఏడాదిలోని సమయాన్ని బట్టి ఉత్తరానికిగాని, నడినెత్తినగాని, దక్షిణానికి గాని ఉంటాడు.
దక్షిణార్థగోళంతో పోలిస్తే, చంద్రుడు ఉత్తరార్థగోళం నుండి చూసినపుడు తిరగేసినట్లుగా కనిపిస్తాడు. ఉత్తరార్థగోళం పాలపుంత యొక్క కేందం నుండి పెడగా (దూరంగా) ఉంటుంది. అందుచేత దక్షిణార్థగోళంతో పోలిస్తే ఇక్కడ పాలపుంత తక్కువ కాంతితో, మసకగా కనిపిస్తుంది. ఈ కారణంచేత ఉత్తరార్థగోళం, సుదూర అంతరిక్ష శోధనలకు అనుకూలంగా ఉంటుంది - పాలపుంత యొక్క వెలుతురు కమ్మెయ్యదు కాబట్టి.
భూమిపై ఉన్న 730 కోట్ల మొత్తం జనాభాలో 657 కోట్లమంది ఉత్త్తరార్థగోళంలోనే నివసిస్తున్నారు.
పద్మనాభం తెలుగు సినిమాల జాబితా
హాస్యనటుడిగా ప్రసిద్ధిపొందిన బి.పద్మనాభం ( ఆగస్టు 20, 1931 - ఫిబ్రవరి 20, 2010) (Padmanabham) ప్రముఖ తెలుగు సినిమా మరియు రంగస్థలనటుడు, గాయకుడు, సినీనిర్మాత, మరియు దర్శకుడు. ఇతని పూర్తి పేరు బసవరాజు వెంకట పద్మనాభ రావు. ఇతడు పనిచేసిన తెలుగు సినిమాల పాక్షిక జాబితా:
దక్షిణార్ధగోళం
భూమధ్యరేఖకు దక్షిణాన ఉన్న భూభాగమే దక్షిణార్ధగోళం. ఐదు ఖండాల భాగాలు (అంటార్కిటికా, ఆస్ట్రేలియా, దక్షిణ అమెరికాలో 90%, ఆఫ్రికాలో మూడోవంతు, ఆసియాలోని కొన్ని ద్వీపాలు) నాలుగు మహాసముద్రాలు (హిందూ, దక్షిణ అట్లాంటిక్, దక్షిణ మహా సముద్రం, దక్షిణ పసిఫిక్) ఓషియానియా లోని పసిఫిక్ దీవులు దక్షిణార్ధగోళంలోనే ఉన్నాయి. దీని భూభాగంలో 80.9% నీరు ఉంది.  ఉత్తరార్ధగోళంలో నీరు 60.7% దాకా ఉంది. భూమ్మీది మొత్తం నేలలో 32.7% దక్షిణార్ధగోళంలో ఉంది.
భూపరిభ్రమణ తలం నుండి భూమి అక్షం వంగి ఉన్న కారణంగా దక్షిణార్థగోళంలో వేసవికాలం డిసెంబరు నుండి మార్చి వరకు, శీతాకాలం జూన్ నుండి సెప్టెంబరు వరకూ ఉంటాయి. క్యాలెండరు సంవత్సరానికి, సెప్టెంబరు 22 / 23 తేదీన వసంత విషువత్తు, మార్చి 20 / 21 న శరద్ విషువత్తు తటస్థిస్తాయి. దక్షిణ ధ్రువం దక్షిణార్థగోళానికి మధ్యలో ఉంటుంది.
దక్షిణార్థగోళంలోని శీతోష్ణస్థితులు అదే ఉత్తర అక్షాంశాల మధ్య ఉన్న ఉత్తరార్థగోళంలోని ప్రాంతాలతో పోలిస్తే  తక్కువ తీవ్రంగా ఉంటాయి. అయితే అంటార్కిటికాలో మాత్రం, ఆర్కిటిక్ కంటే చలి తీవ్రంగా ఉంటుంది. దీనికి కారణం, దక్షిణార్థగోళంలో నేల కంటే నీరు చాలా ఎక్కువ ఉంటుంది. నీరు ఆలస్యంగా వేడెక్కి ఆలస్యంగా చల్లారుతుంది.
దక్షిణార్ధగోళంలో సూర్యుడు తూర్పు నుండి పశ్చిమానికి ఉత్తరం గుండా ప్రయణిస్తాడు.. మకరరేఖకు, భూమధ్య రేఖకూ మధ్య ప్రాంతంలో సూర్యుడు నడినెత్తినగానీ కొద్దిగా దక్షిణంగా గానీ ఉంటాడు. సూర్యుడి కారణంగా ఏర్పడిన నీడలు అపసవ్యదిశలో తిరుగుతూంటాయి. నీడగడియారంలో గంటలు అపసవ్యదిశలో పెరుగుతూంటాయి. మకరరేఖకు దక్షిణంగా ఉన్న ప్రాంతం నుండి సూర్యగ్రహణాలను పరిశీలిస్తే, సూర్యుడి నేపథ్యంలో చంద్రుడు ఎడమ నుండి కుడికి కదులుతూ కనిపిస్తాడు. ఉత్తరార్ధగోళంలో కర్కట రేఖకు ఉత్తరాన ఉన్న ప్రాంతం నుండి చూస్తే, చంద్రుడు కుడి నుండి ఎడమకు కదులుతూ కనిపిస్తాడు.
కొరియోలిస్ దృగ్విషయం కారణంగా దక్షిణార్ధగోళంలో తుపానులు సవ్యదిశలో తిరుగుతూంటాయి.
దక్షిణార్ధగోళంలోని సమశీతోష్ణ ప్రాంతం దాదాపు పూర్తిగా సముద్రమే. ఈ ప్రాంతంలో ఉరుగ్వే, లెసోతో, స్వాజీల్యాండ్, న్యూజీలాండ్, చిలీలో చాలా భాగం, అర్జంటైనా, పరాగ్వేలో కొంత భాగం, బ్రెజిల్, నమీబియా, బోత్సువానా, మొజాంబిక్, మడగాస్కర్ ఉన్నాయి.
దక్షిణార్థగోళంలో 80 కోట్ల మంది ప్రజలు నివసిస్తున్నారు. ఇది భూమ్మీది మొత్తం జనాభాలో 11% మాత్రమే. ఇక్కడ నేల చాలా తక్కువ ఉండడమే దీనికి కారణం.
పద్మా దేవేందర్ రెడ్డి
పద్మా దేవేందర్ రెడ్డి రాజకీయ నాయకురాలు, తెలంగాణ రాష్ట్ర తొలి శాసనసభ డిప్యూటి స్పీకర్. తెలంగాణ రాష్ట్ర సమితి పార్టీకి చెందిన పద్మా దేవేందర్ రెడ్డి రామాయంపేట అసెంబ్లీ నియోజకవర్గం నుంచి మాజీ ఎమ్మెల్యే (2004). మెదక్ అసెంబ్లీ నియోజకవర్గం నుంచి ఎమ్మెల్యేగా గెలుపొందారు (2014). టెలివిజన్ రాజకీయ చర్చల్లో తరచుగా కనిపించే పద్మా దేవేందర్ రెడ్డి మంచి వాక్పటిమ కలవారు.
పద్మ దేవేందర్ రెడ్డి తెలంగాణ రాష్ట్రం, కరీంనగర్ జిల్లా, నామాపూర్ గ్రామంలో జన్మించారు. ఆమె కరీంనగర్ లోని శాంతినికేతన్ పాఠశాలలో స్కూల్ విద్యను చదివి, బి.ఎ. మరియు ఎల్.ఎల్.బి. చేసారు.
రాజకీయాలలోకి ప్రవేశించక ముందు రంగారెడ్డి జిల్లా కోర్టు, ఆంధ్రప్రదేశ్ హైకోర్టులో న్యాయవాదిగా ప్రాక్టీసు చేశారు. తెలంగాణ ఉద్యమంలో చురుకుగా పాల్గొంటున్న ఈవిడ 2001లో తెలంగాణ రాష్ట్ర సమితి పార్టీ ఏర్పడిన తర్వాత రాజకీయాలలోకి ప్రవేశించారు.
పద్మ దేవేందర్ రెడ్డి 2001 ఏప్రిల్ లో రాజకీయరంగంలోకి ప్రవేశించారు. 2001లో మెదక్ జిల్లా పరిషత్ స్థానిక సంస్థల ఎన్నికల్లో రామాయంపేట నుండి జెడ్.పి.టి.సి.గా ఎన్నికయ్యారు. తెలంగాణ రాష్ట్ర సమితి పార్టీ ఫ్లోర్ లీడర్ గా పనిచేశారు. టిఆర్ఎస్ పార్టీ ఏర్పడిన తరువాత, 12,000 ఓట్ల భారీ మెజార్టీతో గెలుపొందారు.
రామాయంపేట అసెంబ్లీ నియోజకవర్గం నుండి 2004 ఎన్నికల్లో ఎమ్మెల్యేగా గెలుపొందారు. 2009లో జరిగిన సార్వత్రిక ఎన్నికల్లో ఓడిపోయారు.
2009 లో టిఆర్ఎస్ పార్టీ నుండి సస్పెండ్ అయ్య, 2010 లో మళ్లీ పార్టీలో చేరారు. 2014లో జరిగిన సార్వత్రిక ఎన్నికల్లో మెదక్ అసెంబ్లీ నియోజకవర్గం నుంచి ప్రముఖ నటి, రాజకీయ నాయకురాలైన విజయశాంతిని ఓడించి ఎమ్మెల్యేగా మళ్ళీ గెలిచారు.
పద్మ దేవేందర్ రెడ్డి 2014, జూన్ 12న తెలంగాణ రాష్ట్ర శాసనసభ డిప్యూటీ స్పీకర్ గా ఏకగ్రీవంగా ఎన్నికయ్యారు.
పండిత్ నరసింహలు వడవాటి
పండిత్ నరసింహలు వడవాటి (జననం జనవరి 21, 1942) ప్రముఖ క్లార్నెట్ విద్వాంసులు. ఈయన పుట్టినరోజు తేదీ జనవరి 21ని భారతదేశ ప్రభుత్వం కళాకారుల దినోత్సవం గా జరుపుకుంటుంది.
శివలెంక మల్లికార్జున రావు
డాక్టర్ శివలెంక మల్లికార్జున రావు L.C.P&S బెజవాడలో 1916 నుండి 1982 దాకా సుప్రసిధ్ద వైద్యులు. 20 శతాబ్దములో మొదటి నాలుగు దశాబ్దములపాటు గాంధీజీ సత్యాగ్రహోద్యమములో కృషిసలిపిన ఆంధ్రదేశ స్వాతంత్ర్యసమరయోధులలో ఒకరు. 
వీరు తమ మాతామహుల గ్రామమైన యెలకుర్రు గ్రామంలో 1894, జనవరి 13వ తేదీన జన్మించారు. వీరి తండ్రి శివబ్రహ్మం, తల్లి భ్రమరాంబ. కాలమందు బెజవాడలోని వారి PEOPLE'S CLINIC చాల ప్రముఖమైనది. వీరు ఆంధ్రపత్రిక అదిపతి శివలెంక శంభూప్రసాద్ గారి అన్నగారు. వీరు బెజవాడలో ఉన్నత విద్యను అభ్యసించి, బందరులో ఇంటరు పరీక్షను వ్రాసి, హైదరాబాదు వైద్యకళాశాలలోను, కలకత్తా లోని జాతీయ వైద్య కళాశాల (NATIONAL MEDICAL COLLEGE)లోను వైద్య విద్యనభ్యసించిరి. వీరితో పాటు ఆ రోజులలో (1912-1916) వైద్య విద్యార్థులుగా నుండి స్వతంత్ర పోరాటములో సమరయోధులుగా అనేక సార్లు జైలుకెళ్లి చివరకు పోలీసులచేత అతి కృూరముగా దెబ్బలు తిని, కోలుకోలేక 1936లోనే పరమదించిన డాక్టర్ బ్రహ్మజోస్యుల సుబ్రహ్మణ్యం గారు మరియు స్వాతంత్ర్య సమరయోధుడు డాక్టర్ ఘంటసాల సీతారామ శర్మ వీరికి కలకత్తా వైద్యకళాశాలలో సమకాలీకులు. దిగవల్లి వేంకట శివరావు గారి అప్రచురిత వ్యాసములు "నా జ్ఞాపకాలు", "Diary and Family History" మరియూ అనేక చేతి వ్రాత ప్రతులుగా నున్న వ్యాసముల లోవీరిని గురించి అక్కడక్కడ వ్రాసియున్నది. వీరు 1930 సత్యాగ్రహంలో పాల్గొన్నందుకు 2 యేండ్లు కఠిన కారాగారశిక్ష విధించబడి రాయవెల్లూరు జైలుకు పంపబడ్డారు. అప్పుడు అక్కడ వీరి మేనమామ అయిన కాశీనాథుని నాగేశ్వరరావు పంతులు, టంగుటూరి ప్రకాశం పంతులు మొదలైన వారున్నారు. వీరు బెజవాడ పట్టణ కాంగ్రెస్ అధ్యక్షులుగా ఎన్నికైనారు. 1932 సంవత్సరములో లార్డు వెల్లింగటన్ గవర్నర్ జనరల్ నిరంకుశముగా పరిపాలనజరుగుచున్న రోజులలో గాంధీతో సహా అనేక కాంగ్రెస్స కార్యకర్తలను జైలులో నిర్బందించబడిరి. అప్పటిలో కాంగ్రెస్సు వారు గాంధీ ప్రవేశపెట్టిన సహాయనిరాకరణోద్యమము సాగించుచుండిరి. 1932 జనవరి నెలలో బెజవాడలోను కృష్ణాజిల్లాలో అనేక చోట్ల సెక్షన్144 అమలులోనుండినప్పుడు స్వరాజ్యాందోళనకారులపై పోలీసులు విజృంభించి చేసిన లాఠీచార్జీలతో కృష్ణాజిల్లాలో అనేకమందికి గాయములు తగిలినవి. వారిలో చాలమంది డాక్టరు శివలెంక మల్లికార్జున రావు గారి పీపుల్సు హాస్పిటల్ లో చికత్సపొందేవారు. 1932 సంవత్సరము జనవరి 26 తేదీన స్వరాజ్యదినముగపరిగణంచి చేసిన సత్యాగ్రవేడుకలు, తదుపరి ఏప్రల్ మాసములో 1919వ సంవత్సరపు జలియన్ వాలా బాగ్ స్మృతిచిహ్నముగా చేసిన సత్యాగ్రహ కార్యక్రమములనణచుటకు పోలీసుల నిర్భందచర్యలు లాఠీఛార్జీలు జరిగినవి. ఆకాలమందు జరిగిన Police Excess లవల్ల గాయములు తగిలి చికిత్సపొందిన వారి స్థితిగతుల లెఖలు డాక్టరు మల్లికార్జునరావుగా రి వైద్యశాలవారి తబ్సీళ్ళతో దిగవల్లి శివరావు గారు సంకలనం చేసిన నివేదిక 1932 జూలై 14 వతేదీన మద్రాసులోని శాసనమండలి సభ్యులకు కృష్ణాజిల్లా కాంగ్రెస్సు కార్యాలయమువారు పంపించిరి. మల్లికార్జునరావుగారు 1942 క్విట్ ఇండియా ఉద్యమములో కూడా పాల్గొన్నారు. వీరి సమాజసేవకు గుర్తింపుగా విజయవాడలో ఒక వీధికి వీరి పేరు మీద "మల్లికార్జునరావు వీధి" అని నామకరణం చేశారు.
మల్లికార్జునరావు గారు 1982 సంవత్సరం నవంబరు 12 తారీఖున మరణించారు.
మల్లావఝ్ఝల నారాయణ శర్మ
మల్లావఝ్ఝల నారాయణ శర్మ (ఎం.నారాయణ శర్మ) ప్రముఖ కవి, విమర్శకులు. కవి సంగమం రచయితలలో ఒకరు.
మల్లావఝ్ఝల రామచంద్ర శర్మ, రమాదేవి దంపతులకు 1971, అక్టోబరు 24న కరీంనగర్ జిల్లా కేంద్రంలో జన్మించారు.
హైదరాబాద్‌లో ఉంటున్నారు. సికింద్రాబాద్‌ లోని తార్నాక నారాయణ కళాశాలలో సంస్కృత లెక్చరర్‌గా పనిచేస్తున్నారు.
నారాయణ శర్మకు అరుణా నారదభట్ల గారితో వివాహం జరిగింది. వీరికి ఒక కూతురు (భాషిత).
"ఆశాజ్యోతి" స్కూల్‌లో ఆరవ తరగతిలో ఉన్నప్పుడు స్కూల్ మాగజైన్ "చైతన్య"లో మొదటికవిత ప్రచురితమైంది.
గంటల పంచాంగం
తిథి, వారం, నక్షత్రం, కరణం, యోగం - ఈ ఐదు భాగముల కలయికే పంచాంగం ("పంచ"-"అంగం"). పంచాంగం దుర్ముహూర్తములు, శుభముహూర్తములు తెలుపుతుంది. పంచాంగంలు రెండు రకములు. చాంద్రమాన పంచాంగం (చంద్రుని సంచరణతో అనుసంధానమైనది), సూర్యమాన పంచాంగం (సూర్యుని సంచరణతో అనుసంధానమైనది). అందులో తెలుగువారికి చాలా పాచీన్యంలో ఉన్న పంచాంగాలలో పిడపర్తి వంశం వారు వ్రాసిన గంటల పంచాంగం ముఖ్యమైనది, ప్రామాణికమైనది.
పూర్వము విజయనగరమును పాలించిన శ్రీ పూసపాటి నారాయణరాజు గారు సంవత్సరాంతమున లెక్కలు సరిచేయుటకు జమలు బందు చెయ్య వలసినిదిగా ఆజ్ఞఇచ్చి కోటిపల్లి ఠాణాకు జమా బందీకి ప్రయాణం సాగించారు రాజుగారు.
అదేమి చిత్రమో కాని ఎప్పుడు పల్లకీ ఎక్కినా రాజుగారు తల్లిడిల్లి పోయి చిన్న పిల్లవానివలె అల్లరిచేస్తూ ఉండేవారట. పల్లకీ ఎక్కడం మానుట రాజ లాంచనానికి విరుద్ధం. అందుచేత తాత్కాలిక ఉపశమనం కోశం వైద్యులు, భూతవైద్యులు అనుపానాలిస్తూ మంత్రాక్షతలు జల్లుతూ అనుసరిస్తూ ఉండేవారు. వీరిని పల్లకీపౌజా అనేవారట.
జమాబందీ జరుగుతోంది. హైరాణా తీర్చుకోవడానికి పైకివచ్చి తిరిగి వెళ్ళుచుండగా ఒక ఆహితాగ్ని ఎదురై " ప్రభూ! నేను జ్యోతి శాస్త్రమును క్షుణ్ణముగా చదువుకున్నాను. ప్రశ్నాభాగం అమోఘంగా చెప్తాను" అని విన్న వించగా వినోదంగా కొంతసేపు విశ్రాంతి తీసుకోవాలనే తలంపుతో "ఇక్కడున్న వారంతా ఆశ్చర్యపడేటట్టు యేదైనా చెప్పండి" అని ఆనతియ్యగా వెంటనే ఆ వచ్చిన బ్రాహ్మణుడు తన ఇష్ట దైవమును ప్రార్థించి అంతర్ముఖుడై అంతా స్తంభించేటట్లు " పల్లకీ బొంగులో వుల్లిపాము ఉన్నది" అని నోటివెంట మాట సూటిగా అనేసరికి అంతా నిర్ఘాంత పోయారు.
ప్రభ్వుకు పట్టరాని కోపం వచ్చింది. కాని ముందుగా మాట ఇచ్చినందున జబదాటుట మర్యాదకాదని వజ్ర వైఢూర్య స్థగిత మైన సదరు పల్లకీ నుంచి బొంగు విడదీసి పగుల గొట్టించగా పాము పైకి వచ్చింది. ఎక్కడివారు అక్కడ కొయ్యలవలె అయిపోయారు.
తమకు ఇన్నాళ్ళు గ్రహమై వక్రించిన పామును నిగ్రహించి నందులకు అనుగ్రహించిన వారై గ్రామమొకటి దానపట్టావ్రాసి ఇచ్చిరి. ఇదే నేటి బూరాడ పేట అగ్రహారం. ఆ కుటుంబీకులే
నేడు ప్రసిద్ధిలో నున్న పిడపర్తివారు. వీరి పంచాంగములు ప్రామాణికములు.
బరాక్-1
బరాక్ (హీబ్రూలో మెరుపు అని అర్థం) ఇజ్రాయిల్ అబివృద్ధి చేసిన భూమి నుండి గాల్లోకి ప్రయోగించే క్షిపణి. ఇది విమానాలు, నౌకావ్యతిరేక క్షిపణులు, మానవరహిత ఆకాశ వాహనాలకు వ్యతిరేకంగా నౌకలనుండి ప్రయోగించే క్షిపణి.
నౌకలకు అతి దగ్గరగా వచ్చిన దాడిని ఎదుర్కొనే ఆయుధ వ్యవస్థను బలోపేతం చేసేందుకు, దాని స్థానంలో ఉపయోగించేందుకూ బరాక్-1 క్షిపణిని రూపొందించారు.ఈ క్షిపణులను 8 సెళ్ళ కంటెయినరులో ఉంచి, నిట్టనిలువుగా పైకి ప్రయోగిస్తారు. దీని C3I రాడారు వ్యవస్థ 360-డిగ్రీల కవరేజి ఇస్తుంది. నౌకకు 500 మీ. దగ్గరగా వచ్చిన శత్రు క్షిపణిని కూడా ఇది కూల్చగలదు. ఒక్కో బరాక్ వ్యవస్థ వెల $2.4 కోట్లు. విమానాలు, క్షిపణులతో పాటు అలల్ని రాసుకుంటూ దూసుకొచ్చే క్షిపణులను కూడ ఇది కూల్చగలదు.
భారత్ బరాక్-1 కొనుగోలు అవినీతి, అధిక ధరల కారణంగా వివాదాస్పదమైంది. ఆరోపణలపై 2006 లో సీబీఐ విచారణ జరిపి అనేక మందిని అరెస్టు చేసింది. 2013 నాటికి అగు సాక్ష్యాల లేమి కారణంగా దర్యాప్తు అసంపూర్తిగానే ఉంది. కేసును మూసివేసే స్థాయికి చేరుకుంది.. 2013 డిసెంబరు 23 న రక్షణ కొనుగోళ్ళ మండలి  రు. 880 కోట్ల విలువైన 262 బరాక్-1 క్షిపణుల కొనుగోలుకు ఆమోదముద్ర వేసింది.
గుర్రం సీతారాములు
గుర్రం సీతారాములు సంపాదకుడు, వ్యాసకర్త, పరిశోధకుడు.
లక్ష్మయ్య, యల్లమ్మ దంపతులకు 1975, జూలై 6న తెలంగాణ రాష్ట్రం లోని ఖమ్మం జిల్లా, ఖమ్మం రూరల్ మండలం లోని తల్లంపాడు గ్రామం జన్మించాడు.
పదవ తరగతి వరకు తల్లంపాడులో చదివి, ఖమ్మం నయాబజార్ ప్రభుత్వ కళాశాలలో ఇంటర్ చదివాడు. కాకతీయ విశ్వవిద్యాలయం పరిధిలోని శీలం సిద్దారెడ్డి జ్యోతి డిగ్రీ కళాశాల (ఖమ్మం) లో బి.ఎ. (ఇంగ్లీష్) చదివి, ఉస్మానియా విశ్వవిద్యాలయంలో ఎం.ఎ. (ఇంగ్లీష్) చేశారు. అనంతరం ఇఫ్లూలో "ట్రాన్స్‌ లేటింగ్‌ జాంబపురాణ, ది కల్చరల్‌ జీనియాలజీస్‌ అఫ్‌ మాదిగ -మెమరీ, హిస్టరీ అండ్‌ ఐడెంటిటీ" అనే అంశం మీద పరిశోధన చేసి డాక్టరేట్ పొందారు.
సదర్‌ పండగ
సదర్‌ పండగ హైదరాబాద్‌ మహానగరంలో జరిగే ప్రధాన ఉత్సవాల్లో ఒకటి. ఈ పండగను నగరంలోని యాదవ కులస్తులు మాత్రమే జరుపుకుంటారు. దీపావళి ఉత్సవాల్లో భాగంగా, దీపావళి ముగిసిన రెండో రోజున అంగరంగ వైభవంగా జరుపుకుంటారు. దీనిని దున్నపోతుల ఉత్సవంగా కూడా వ్యవహరిస్తారు. 'సదర్‌' అంటే హైదరాబాదీ వ్యవహారికం ప్రకారం 'ప్రధానమైనది' అని అర్థం. యాదవ కులస్తులు ఒక ప్రత్యేకమైన ప్రధాన ఉత్సవంగా ఈ సదర్‌ను నిర్వహించుకుంటారు. అలంకరించిన దున్నపోతులతో యువకులు కుస్తీ పట్టడం ఈ ఉత్సవ ప్రత్యేక విశేషం.
హైదరాబాద్‌లో తప్ప స‌ద‌ర్ పండ‌గ దేశంలో మరే ఇత‌ర ప్రాంతాల్లో జ‌ర‌గ‌దు. తమ జీవ‌నాధార‌మైన మేక‌లు, గొర్రెలు, ఆవులు, గేదెల‌ను కూడా వేడుక‌లు జ‌రిగే ప్రాంతాల‌కు తీసుకువస్తారు. నగరంలోని కాచిగూడ, నారాయణగూడ, ఖైరతా బాద్‌, సైదాబాద్‌, బోయిన్‌పల్లి, ఈస్ట్‌మారెడ్‌ పల్లి, చప్ప ల్‌బజార్‌, మధురాపూర్‌,karwan, పాతబస్తీ తదితర మరికొన్ని ప్రాంతాల్లో ఈ ఉత్సవాలు జరుగుతాయి. ఇప్పటి వరకూ నారాయణగూడలో జరిగే ఉత్సవాలు నగర దృష్టిని ఆకర్శించే స్థాయిలో సాగుతున్నాయి. యాదవ కులస్తులు ఎక్కువగా ఉండే మున్సిపల్‌ డివిజన్లు, కాలనీలు, అపార్టుమెంట్ల ప్రాంగణాల్లో ఎక్కువ జరుగుతున్నాయి. రియల్‌ ఎస్టేట్‌ ప్రభావం నేపథ్యంలో 2009 నుండి ఈ ఉత్సవాలు కొత్త పుంతలను తొక్కాయి. ఇందుకోసం ఉత్త‌ర‌ భార‌త‌దేశం లోని పంజాబ్, హర్యానాల నుంచి భారీ శ‌రీరం క‌లిగిన దున్న‌పోతుల‌ను న‌గ‌రానికి తీసుకువ‌స్తారు.
సదర్ పండగను దృష్టిలో పెట్టుకొని దున్నపోతులను పెంచుతారు. అవి దృఢంగా ఉండడంకోసం కొన్ని నెలలపాటు వాటికి పోషక విలువలు కలిగిన తవుడు, దాన, గానుగ, పచ్చగడ్డి, కుడితి వంటివి పెడుతారు. పండగకు వారం ముందుగానే అలంకరణ ప్రారంభిస్తారు. దున్నపోతు శరీరంపై ఉన్న వెంట్రుకలను తొలగించి నల్లగా నిగనిగలాడేలా తయారు చేస్తారు. అందుకు వెన్న లేదా పెరుగు ఉపయోగిస్తారు. కొమ్ములను రంగురంగుల రిబ్బన్లతో చుడతారు. నెమలి ఈకలను అమర్చుతారు. అలంకరించిన తరువాత సుగంధ ద్రవ్యాలను చల్లుతారు.
పండగకోసం అలంకరించిన దున్నపోతులతో యువకులు కుస్తీ పడతారు. ముక్కుతాడును చేతబట్టు కొని అదుపు చేస్తారు. ఈ క్రమంలో దున్నపోతు తన ముందరి కాళ్లను పెకెత్తి యువకుడిపైకి ఉరికి వస్తుంది. అయితే భారీ శరీరం కావడం వలన అది తప్పించుకుపోయే అవకాశం ఉండదు. కొన్నింటిని సుతారంగా గంగిరెద్దులా ఆడించే ప్రయత్నం చేస్తారు. ఎంపిక చేసిన ఆవరణలో గానీ, ఖాళీ ప్రదేశంలో గానీ, బస్తీల్లో గానీ ఈ వేడుకలను నిర్వహిస్తారు. యువకులు, మహిళలు, విద్యార్థులు అంతా ఈ ఉత్సవాలను చూసేందుకు అమిత ఆసక్తిని కనబరుస్తారు. యువకులు తీన్మార్‌ డాన్స్‌లతో హోరెత్తిస్తారు.